“Банк олдида юзлаб одам¸ пластикка ойлик ўтказилишини сўраяпти”\n“Наманган вилояти Агробанк бўлимларида бугун турнақатор навбат – онлайн¸ яъни узкарталар ишламаяпти. Программа сбой берди¸ деган баҳонани келтиришаяпти. Бечора бюджетда ишлайдиган ходимлар арафа¸ ҳайит куни қорнини тикиб ўтирадими¸ ҳайронман. Бухгалтериялар ведомостни банкка аллақачон топширганман дейди¸ банк пул йўқлигини бекитиш учун ëлғон баҳона келтираяпти. Вилоят Марказий банки¸ республика Марказий банки ишонч телефонлари чақириб-чақириб тўхтайди¸ биров жавоб бермайди. Ишламайдиган рақамларни реклама қилиб нима қилади булар”¸ дейди 23 сентябрь куни Озодликка боғланган Намангандаги давлат идораларидан бирининг масъул ходими ўз шахси сир қолиш шарти билан.\nБу манбага кўра¸ бутун вилоятда таълим ва соғлиқни сақлаш тизими ходимлари маошлари¸ уларнинг хоҳишига қарши 100 фоиз пластик карточкага ўтказилган ва эндиликда бу карталар ҳам бўшаб ëтибди.\n“Нақд пул бўлмаса¸ энди пластик карточкагаям ойлик туширилмаса¸ биз ҳеч нарса харид қила олмай қолдикку! Нима қилайлик энди¸ оч ўтирайликми? Бугун ҳайит арафасида уйга у бу нарса кўтариб борадиган кун бўлса? Энди нима қиламиз – иложини топиб¸ кимдандир пора оламизда. Коррупцияга қарши кураш деб жар солади-да¸ ўзлари одамларни шунга мажбурлаяпти!”¸ дейди ўзи давлат идорасида мулозим бўлиб ишлаëтган Озодлик манбаси.\nОзодлик билан суҳбатда Агробанкнинг Тошкентдаги бош идораси вакиллари ойликларни пластик карточкаларга туширишнинг қай сабабга кўра кечикаëтганига оид изоҳ беришни исташмади.\nАгробанкнинг вилоят бўлимларидан бирида пластик карталар учун масъул ходим Озодлик билан микрофонсиз суҳбатда нақд пул тақчиллиги ортидан энди Ўзбекистонда нақдсиз пул муаммоси ҳам бошланганини эътироф этди:\n- Бизга юқоридан буйруқ келган – нақд пулни фақат теримчига¸ улардан ортса¸ пенсионерга берасан¸ деб. Давлат ташкилотлари ходимларига ойлик кечикаëтгани сабаби бизга эмас¸ ғазначиликка боғлиқ. Давлат ташкилотларини молиялаштириш билан ғазначилик шуғулланади. Бизга ғазначилик нақдсиз пул берса¸ уни биз ташкилотлар ҳисобига бўлиб ташлаймиз. Бизга ҳозир камида 200 та ташкилот ўз ходимларига ойлик бериш учун ведомост топширган. Энди биз ғазначилик қанча пул берса¸ шуни икки-уч кун ичида ана шу 200 та ташкилотга бўлишимиз керак. Чиндан ҳам буни компютер дастурларимиз кўтара олмайди. Ҳозир бор пулни ташлашга ҳаракат қилаяпмиз. Одамларга уйга кетиб¸ картасига пул тушишини кутишини айтаяпмиз¸ лекин одамлар бизга ишонмай қолган. Эшик тагида чиндан ҳам тумонот одам¸ ҳамма ойлик сўраяпти¸ дейди вилоятлардан биридаги Агробанк бўлимининг пластик карталар учун масъули.\nБу манбанинг айтишича¸ ойлик ва бошқа тўловларни пластик карталарга вақтида ўтказиш билан боғлиқ муаммо икки-уч ой аввал кўзга ташлана бошлаган¸ аммо сентябрь ойи охирига келиб¸ кескинлашган.\n“Авваллари ғазначилик ойнинг 30 куни бўлса¸ шу 30 кун ичида ойлик ва тўловларни бизга мунтазам ташлаб берарди. Бу ойга келиб¸ пул берилмади ва охирги икки-уч кун ичида пул қисман ўтказилаяпти. Бутун республика бўйлаб Агробанкда уч кундан бери шу аҳвол¸ республика буни яхши билади. Юзлаб ташкилотнинг минг-минглаб ходими ойлик ва тўловларини биз бир-икки кунда бера олмаймиз ахир”¸ дейди Агробанк бўлимларидан бирининг пластик карталар учун масъули.\nНақд пул тақчил¸ нақдсиз пул нега тақчиллашмоқда?\nЎзбекистон Молия вазирлигининг собиқ мулозими Сапарбой Жубаевнинг тушунтиришича¸ нақд пул тақчиллиги Марказий банк билан тижорат банклари фаолиятига боғлиқ муаммо.\n“Тижорат банклари дўкон¸ корхона ва хизмат соҳасидан нақд пулни йиғиб олиб¸ инкассация қилиб¸ уни банклардан корхоналарга бериши керак. Пластик картага нақдсиз пулни тушириш эса Иқтисодиëт ва Молия вазирлиги¸ Солиқ қўмитаси ва соҳа вазирликларининг бюджетга даромад тушириш фаолияти билан боғлиқ”¸ дейди иқтисодий таҳлилчи:\n- Корхоналар ўз даромадидан солиқ тўлайди ва давлат бюджетининг асосий кирим қисми ана шу солиқлардан ташкил топади. Молия вазирлигининг Ғазначилик бошқармаси ғазнага тушган нақдсиз пулни перечисление билан давлат ташкилотлари ва корхоналар ҳисобига ташлаб бериш учун банкларга ўтказади. Банклар эса¸ ҳар бир ташкилот бир ой¸ бир квартал ëки бир йилда берадиган ведомост бўйича¸ бу пулни улар ходимларининг пластик карталарига ойлик шаклида бўлиб беради. Булар ҳаммаси нақдсиз бўладиган молиявий операциялар. Агар бугунга келиб Ўзбекистон ҳукумати давлат ташкилотлари ойликлари ва пенсияларни нақдсиз шаклда пластик картага ҳам ўтказиб бера олмай қолган бўлса¸ бу давлат бюджетининг даромад қисмида жиддий муаммо бор¸ деганидир. Бу иқтисод учун хавфли вазият ва иқтисоднинг барча тармоқларида домино эффекти бошланиб кетишига сабаб бўлиши мумкин¸ дейди Сапарбой Жубаев.\nЎзбекистон иқтисодида юз кўрсата бошлаган нақдсиз пул тақчиллиги сабаб ва оқибатлари ҳақида Сапарбой Жубаев мулоҳазаларини қуйида тинглашингиз мумкин.\nСапарбой Жубаев билан нақдсиз пул тақчиллиги ҳақида суҳбат


Соҳада комплекс тарзда қайта ишлашни компьютерлаштириш, тайёр маҳсулот олиш, молиявий ҳисоб-китобни таъминлаш, ишлаб чиқариш технологик фаолиятини тезкор назорат қилиш ва кенг қамровли интеграциялашган ахборот тизимини йўлга қўйиш мақсадида пахта хом-ашёсини қабул қилишдан бошлаб, уни қайта ишлаш, сақлаш ва сотишгача бўлган барча жараёнлар замонавий ахборот-коммуникация технологиялари асосидаги электрон ҳисобот ва назорат тизими шакллантирилмоқда.\nЯнги мавсумда пахта хом ашёсини қабул қилиш ва ҳисоб тизимини янада такомиллаштириш мақсадида республикадаги барча пахта тозалаш корхоналари ва тайёрлов масканларида электрон тарозилар ўрнатиш ишлари якунланди. Электрон тарозиларда пахта хомашёси тўғри ўлчангани эса ўз навбатида видеокузатув камералари орқали корхона ва филиалнинг тегишли бўлимлари орқали назорат қилиб борилади. Бу ўз навбатида фермер хўжаликлари ва улардан пахта хом ашёсини қабул қилувчи корхоналар билан муносабатларида шаффофликни таъминламоқда. Мазкур маълумотлар филиалларда жамланиб, «онлайн» тизимида ҳар бир пахта тайёрлов маскани, пахта тозалаш корхонаси ва ҳар бир туман ёки вилоят бўйича қанча пахта қабул қилиб олингани ва ташилганини холдинг компания марказий аппаратидан туриб назорат қилиб бориш имконияти яратилди.\nҚолаверса, бу йилги пахта ҳосилига пухта тайёргарлик кўриш, фермер хўжаликлари, таъминотчи ва хизмат кўрсатувчи корхоналар ҳамда пахта тозалаш корхоналари ўртасидаги ҳисоб-китоб ва тўлов тизимини янгидан тартибга келтириш, соддалаштириш, шаффофлигини таъминлаш, хўжаликларнинг пахта майдонларида белгиланган агротехник тадбирларнинг ўз вақтида, сифатли бажарилиши устидан доимий мониторинг тизимини мукаммаллаштириш, агротехник тадбирлар учун ажратилаётган моддий ресурслардан мақсадли ва оқилона фойдаланилишни назоратга олиш мақсадида янги тизим йўлга қўйилди.\nАввалги йиллардаги тажрибалар инобатга олиниб, “Ўзпахтаэкспорт” АЖ томонидан ўзбек пахта толасининг рақобатбардошлигини ошириш учун уни қайта ишлаш технологиясини, тойларнинг ташқи кўринишини янада яхшилаш бўйича чора-тадбирлар кўрилмоқда. Халқаро стандарт талабларига мос келадиган ўраш тизимини, ПЭТ-лента, полиэтиленли ва юмшоқ трикотаж контейнерлардан фойдаланган холда, тойларни ўрашнинг янги тизимларини жорий этишга устувор аҳамият қаратилган.\nЧунончи, пахта заводларида ишлаб чиқарилаётган толанинг сифатини аниқлаш, терминалларда пахтани қабул қилиш ва жўнатишда дастлабки мониторинг ишлари олиб борилмоқда. Бунинг самараси ўлароқ, ҳар бир терминалда пахта толасининг сифати ва миқдорини назорат қилувчи лабораториялар ташкил қилинган бўлса, истиқболда логистика тизимини такомиллаштириш, транспорт инфратузилмасини яхшилаш ва йўлакларини кенгайтириш мўлжалланмоқда. Пахта толасини ички ва ташқи истеъмолчиларга узлуксиз етказиб бериш тизими йўлга қўйилди.\nХабарингиз бор, 2005 йилда Ўзбекистон Республикасининг Биринчи Президенти ташаббуси билан Халқаро Ўзбекистон пахта ва тўқимачилик ярмаркаси ташкил этилган эди. Бугунги кунга келиб, у дунё иқтисодий ҳаётидаги муҳим тадбирлардан бирига айланиб улгурди. Айниқса, ушбу тадбир пахта толаси ва тўқимачилик маҳсулотларини сотиш бўйича бозор механизмларини янада ривожлантириш, ўзбекистонлик ҳамда хорижлик ишлаб чиқарувчилар ўртасидаги муносабатларни янада мустаҳкамлашга кўмаклашаётгани диққатга сазовордир.\nБу йилги XII Халқаро Ўзбекистон пахта ва тўқимачилик ярмаркасини ўтказиш Президент қарорига мувофиқ, илк бор “Ўзпахтасаноатэкспорт” холдинг компанияси зиммасига юклатилди. Айтиш керакки, 12–13 октябрь кунлари ўтказилган ярмарка ва унинг доирасидаги барча тадбирлар юксак савияда ташкил этилди.\nбизнес лойиҳа корхона Ўзпахтасаноатэкспорт


19:30 / 02.07.2019\nАёлни бежиз гулга қиёслашмайди. Зеро, у нозик хилқат, нафосат тимсоли. Аммо, шундай аёллар борки, уларнинг сабр-матонати метиндан қаттиқ, тоғлардек мустаҳкам. Беш нафар фарзанднинг онаси Дилором Исломова сабр ва тоқат тимсолига айланаёзган аёллардан бири. Мана, бир неча ойдирки, ёлғиз она (турмуш ўртоғи турли важлар билан жазони ўташ муассасасида) уй мусодара қилингач, ижарама-ижара яшаб кун кечирди. Аммо вояга етмаган фарзандлари билан ижара ҳақини тўлаш ҳам қийин бўлиб қолди, тор ҳовлида тиқилиб яшаётган уч оиланинг тўртинчиси бўлиб, Дилором ота уйига қайтиб келишга мажбур бўлди.\n«Ота-онам пенсионер, ўзлари ҳам кўпчилик: икки акам, беш нафар фарзанди, турмушга чиқмаган сингилларим бор» , — дея оиланинг танг аҳволини тушунтиради Дилором Исломова.\nУйда хоналар етишмаслиги сабабли Дилоромнинг акаси 3 нафар фарзанди билан ижарага чиқиб кетган. Дилором эса фарзандлари билан ошхонада яшаб келмоқда. Кичик фарзанди ҳали гўдаклиги туфайли (1 ёш) ишлаб пул топишга ҳам имконияти ҳам йўқолган. Шунга қарамай, қора қозонни қайнатиш учун 13 ёшли тўнғич қизи ва беш боланинг онаси пишириқ сотади.\nБир ёқда эса, икки фарзанд мактабга, яна иккиси боғчага чиқиши керак. Дилором барчанинг ризқини бериб турган Зот уни ҳам ташлаб қўймаслигига ишонади. Айнан мана шу ишонч Дилоромнинг: «Бир кун келиб, бу вазиятдан чиқиб кетаман. Агар чиқолмасам сабр қиламан» , — деган сўзларида мужассам.\nҲар бир идрокли шахс атрофдаги яқинлари, жамиятнинг бошқа аъзоларига эътиборсиз бўлиши мумкин эмас. Беш боланинг келажакда етук олим ва меҳнаткаш кадрлар бўлиб тарбия топишида Дилором ёрдамга муҳтож. Арзимаган кўмак, ширин сўз ва эътибор беш қалбга яхшилик уруғини экади, улар меҳрибон бўлиб улғайишига сабабчи бўлади.\nХайрия қилмоқчи бўлганлар учун Дилором Исломованинг пластик карта рақами: 8600 0417 9510 9991 (Агробанк).\nАлишер Рўзиохунов тайёрлади\n21:50 / 13.11.2019\nОнаси Шаҳризодага жигарининг бир парчасини бермоқчи. Операция учун ёрдам керак\nҚувасойлик уч ёшли Азамат яна операция қилинади. Кўмак зарур\nКасаллик жигарга ўтган - Фирдавса зудлик билан операция қилиниши лозим


Болалар ва ўсмирлар ўртасида вилоят биринчилиги ўтказилди. Беллашувларда 100 нафарга яқин ёш каратэчилар орасидан 12 нафари жорий йилнинг 15-19 октябрь кунлари Тошкент шаҳрида бўлиб ўтадиган Ўзбекистон кубоги мусобақалари учун саралаб олинди.\n“Samarkand open-2019” халқаро турнири ташкил этилди. Республикамизнинг барча вилоятлари ҳамда Қозоғистондан келган 150 нафардан ортиқ болалар, ўсмирлар, ва катталар яккалик ҳамда жуфтлик баҳсларида ўз маҳоратини намойиш этишди. Якунда Тошкент шаҳридан келган иштирокчиларнинг чиқиши 1-ўринга лойиқ кўрилди. 2-3 ўринлар мезбонлар ҳамда бухороликларга насиб этди.\nСамарқанд шаҳридаги гимнастикага ихтисослаштирилган болалар-ўсмирлар спорт мактабида 2001 йилда туғилган ҳамда ундан кичик ёшдаги 100 нафарга яқин ўғил ва қиз болалар ўртасида вилоят чемпионати ўтказилди.\nЎғил болалар ўртасида А.Саади ва Ж.Давронов жуфтлиги 1-ўринга лойиқ кўрилди. Қизлар жуфтлигида Ш.Жумаева ва П.Жумаеваларга тенг келадигани топилмади.\n2002-2003 йилларда туғилган ўғил болалар ўртасида вилоят чемпионати бўлиб ўтди.\nВилоятимизнинг барча ҳудудидан келган 200 нафарга яқин ёш курашчилар 11 вазнда гиламда бел олишди. Якунда Х.Муҳиддинов, Ж.Мавлонов, А.Нортожиев, Х.Чориев, А.Норбўтаев, Х.Ғайбуллаев, Ш.Бекмуродов, Б.Холимов, Д.Яҳёев ва Қ.Нўмонов ўз вазн тоифасида биринчи ўринни эгаллади.\nПайариқ туманидаги 81-умумий ўрта таълим мактабида туман биринчилиги ўтказилди.\nМуросасиз кечган баҳс якунида умумжамоа ҳисобида тумандаги 83-мактаб курашчилари биринчи ўрин билан тақдирланди. Иккинчи ва учинчи ўринлар 81- ва 84-мактаб ёшларига насиб этди.\nЖиззах вилоятида 2004-2005 йилда туғилган ўғил ва қизлар ўртасида Республика очиқ турнири ўтказилди.\nМусобақада Ургут туманидаги 48-умумий ўрта таълим мактабининг қизлар жамоаси 2-ўринни қўлга киритган бўлса, тумандаги 63-мактабнинг ўғил болалар жамоаси 3-ўринни эгаллади.


Елизавета II илк маротаба омма олдига ҳассада чиқди | Qalampir.uz\nЕлизавета II илк маротаба омма олдига ҳассада чиқди\nОлам\t13 Октябрь 2021 13:18 4469\nБуюк Британия қироличаси Елизавета II Британия қироллик легиони тузилганининг юз йиллиги муносабати билан Лондондаги Вестминстер аббатлигида ўтказилган тадбирда иштирок этди. Бу ҳақда “The Daily Mail” нашри хабар берди.\nВоқеа жойидан олинган суратда бу йил 95 ёшини нишонлаган Елизавета II биринчи марта ҳасса билан омма олдига чиққани тасвирланган.\nАввалроқ, Буюк Британия қироличаси Елизавета II эвараси — шаҳзода Уильям ва Кейт Миддлтоннинг ўғли Жоржни қироллик тахтини эгаллашга тайёрлаётгани ҳақида хабар бергандик.\nЖурналистларнинг сўзларига кўра, Жорж жуда ҳам бепарво бола бўлиб, боғда футбол ўйнашга ва ҳашаротларни овлашни ёқтирган. Шаҳзоданинг ота-онаси унга бир кун келиб тахтни эгаллашини айтишган. Шундан сўнг бола тушуна бошлаган. Ҳозирда қироллик оиласи аъзоларининг унга бўлган муносабати ўзгача.\nМаълумот ўрнида, қиролича Елизавета II Буюк Британияни 68 йилдан бери бошқаради.\nБуюк Британия қиролича\n22 Май 17:07 30138\n21 Май 11:07 24328\n21 Май 21:41 23007\n21 Май 10:42 22088


Ўзбекистонлик мигрантларни Россия қишлоқ хўжалиги ишларига жалб қилишмоқчи - 20.10.2021, Sputnik Ўзбекистон\nМигрантларни жалб қилмоқчи бўлган компаниялар Ўзбекистон Ташқи меҳнат миграцияси агентлиги билан шартнома тузишлари керак бўлади. 20.10.2021, Sputnik Ўзбекистон\nТОШКЕНТ, 20 окт – Sputnik. Россия Қишлоқ хўжалиги вазирлиги ўзбекистонлик мигрантларни қишлоқ хўжалигидаги ишларларга жалб қилишни режалаштирмоқда, дея ёзади “Коммерсантъ” газетаси.Нашрга агросаноат корхоналарининг бундай синовда иштирок этиши эҳтимоли ҳақида 19 октябрь куни Қишлоқ хўжалиги вазирилигида бўлиб ўтган йиғилиш қатнашчилари маълум қилишган.Қайд этилишича, мигрантларни жалб қилмоқчи бўлган компаниялар Ўзбекистон Ташқи меҳнат миграцияси агентлиги билан шартнома тузишлари керак бўлади. Кейин саралаб олинадиган ишчилар тиббий кўрикдан ўтказилади, коронавирусга қарши “Спутник Лайт” вакцинаси билан эмланади.Харажатлар иш берувчилар томонидан қопланади. Бундан ташқари, компаниялар ишчиларнинг йўл ва патент харажатларини зиммасига олиши керак. Бир ишчини жалб қилиш 45-50 минг рублга тушиши айтилмоқда.Эслатиб ўтамиз, сентябрь ойида ўн минг фуқарони яқин а Ўзбекистондан Россиядаги қуришилиш ишларига жалб қилишга келишилган эди. Уларни Ўзбекистон ҳудудида тиббий кўрикдан ўтказишни ташкил этиш учун тиббий асбоб-ускуналар билан Россиянинг 40 нафар тиббиёт ходимлари Ўзбекистонга келган.\nмигрантлар, миграция, қишлоқ хўжалиги вазирлиги, россия\n© Sputnik / Алексей Мальгавко / Фотобанкка ўтишУборка пшеницы на полях, архивное фото\nМигрантларни жалб қилмоқчи бўлган компаниялар Ўзбекистон Ташқи меҳнат миграцияси агентлиги билан шартнома тузишлари керак бўлади.\nТОШКЕНТ, 20 окт – Sputnik. Россия Қишлоқ хўжалиги вазирлиги ўзбекистонлик мигрантларни қишлоқ хўжалигидаги ишларларга жалб қилишни режалаштирмоқда, дея ёзади “Коммерсантъ” газетаси.\n“Қишлоқ хўжалиги вазирлиги қишлоқ хўжалигидаги ишчилар етишмаслиги муаммоси ечимини топди. Ишчиларни қурилиш соҳаси учун ишлаб чиқилган пилот лойиҳа доирасида Ўзбекистондан олиб келиш режалаштирилмоқда”, - дейилган хабарда.\nНашрга агросаноат корхоналарининг бундай синовда иштирок этиши эҳтимоли ҳақида 19 октябрь куни Қишлоқ хўжалиги вазирилигида бўлиб ўтган йиғилиш қатнашчилари маълум қилишган.\nҚайд этилишича, мигрантларни жалб қилмоқчи бўлган компаниялар Ўзбекистон Ташқи меҳнат миграцияси агентлиги билан шартнома тузишлари керак бўлади. Кейин саралаб олинадиган ишчилар тиббий кўрикдан ўтказилади, коронавирусга қарши “Спутник Лайт” вакцинаси билан эмланади.\nХаражатлар иш берувчилар томонидан қопланади. Бундан ташқари, компаниялар ишчиларнинг йўл ва патент харажатларини зиммасига олиши керак. Бир ишчини жалб қилиш 45-50 минг рублга тушиши айтилмоқда.\nЭслатиб ўтамиз, сентябрь ойида ўн минг фуқарони яқин а Ўзбекистондан Россиядаги қуришилиш ишларига жалб қилишга келишилган эди. Уларни Ўзбекистон ҳудудида тиббий кўрикдан ўтказишни ташкил этиш учун тиббий асбоб-ускуналар билан Россиянинг 40 нафар тиббиёт ходимлари Ўзбекистонга келган.


Хурсандбек Тўлибоев. “Юзни бур дарёнинг мавжлари томон...” - www.ziyouz.uz\nБош саҳифа Илм ва фанАдабиётХурсандбек Тўлибоев. “Юзни бур дарёнинг мавжлари томон…”\nХурсандбек Тўлибоев. “Юзни бур дарёнинг мавжлари томон…”\nЧоп этилган 09.01.2017 01.02.2021 МуаллифZiyouz.uz\n“Умр ўтиб борар мисоли эртак”. Устоз Абдулла ака умрининг сўнгги йилларида дарё бўйларига, тўлқинлар шиддати бўлса ҳам, сокинлик ва осойишта хилват масканларга боргим келади деб, айтган эди суҳбатлашганимизда. “Дарёга бориб қанийди сувга айтсанг дардингни, балиқлар эшитса”, деганди. Мен устоз юрагининг мазаси йўқлигини билардим. Бир пайт “юрагимни даво топишида Шароф Рашидовдан бир умр қарздорман, у киши менга жуда кўп яхшиликлар қилди” деб айтгани ҳеч эсимдан чиқмайди. Мен устознинг ҳузурида адабиёт ҳақида суҳбатлашган унутилмас хотираларни ёзгим келди.\nАбдулла Орипов ҳақида нимадир ёзиш истаги ўзлари ҳаётлик пайтлари кўп хаёлимдан ўтарди. Лекин журъат тополмасдим. Шоирнинг биз ёшларга берган ўгитларини-ку, асло унутиб бўлмайди. Бу бизларга – ибрат! Мен устоз билан ҳаётимда ўндан зиёд маротаба кўришиб, суҳбатлашиб, ижодини ўқиб, тушуниб, руҳиятига яқинлашиш бахтига муяссар бўлдим. Лекин буларни хотира сифатида ёзиш менга жуда оғир кечди.\nЎзбек адабиётининг йирик вакилларининг табаррук қўлларига кафтингни қўйиб, салом-алик қилган дамларни эслаганингда ўша кунларнинг яна ва яна қайта содир бўлишини жуда истар экансан киши. Негаки, улар билан дилдан суҳбатлашиш, ҳаётнинг энг машаққатли дамлари, хотираларидан воқиф бўлиш тингловчига олам-олам завқ, аччиқ қисматидан сабоқ чиқариб яшашга, ибрат олишга ҳам ундар экан.\nЭсимда, 2009 йил май ойининг бошларида институтда магистратурада таҳсил олиб юрганимда Ўзбекистон Қаҳрамони, Халқ ёзувчиси Тўлапберген Қайипбергеновнинг 80 йиллик юбилейи ўтказилди. Мен муборак ёшга тўлган Тўлапберган оға билан илк бор ўзи раҳбарлик қилаётган уюшмада суҳбатлашганимда ёзувчилик ўта машаққатли меҳнат, изланиш кераклигини ҳис қилгандим. Мана, орадан йиллар ўтиб, адибнинг 80 йиллик юбилейини ўзи таҳсил олган даргоҳида бир қатор зиёлилар, олиму шоирлар билан қарши олмоқдамиз. Бу тадбирга Тошкентдан буюк шоир Абдулла Орипов ташриф буюрганини эшитиб ғоят ўзимда йўқ шодланган эдим…\nЎша кунларга ҳам нақ етти йил бўлибди. Минбардан туриб Тўлапберген оға ҳақида ниҳоятда илиқ фикрлар, ўзаро дўстона муносабатларнинг қалинлиги хусусида гапирар, кўзларида мамнуният балқиб турган шоир Абдулла Ориповнинг самимийлиги каминада бир умрга ёддан чиқмайдиган таассуротларни қолдирди. Тадбир тугаши биланоқ шоиримиз ёнида туриб ҳеч бўлмаса бир маротаба эсдаликка суратга тушишни ният қилиб қўйгандим. Тадбир тугаб, кўпчилик талабалар, меҳмонлар орасидан институт биносидан чиқдик. Шоиру ёзувчилар ўзаро гурунглашиб борар, бир-бирларига улуғ ёшга тўлган Тўлапберген оғанинг олижаноб фазилатлари ҳақида тўлқинланиб айтиб беришарди. Қулай пайт келдики, Ўзбекистон Қаҳрамони Абдулла Орипов олдида тўпланишган ёш-ўғил қизларга билдираётган тилаклари, маслаҳатлари устидан чиқдим. Мен ўшанда Абдулла Ориповнинг ёнида туриб, “мен сизнинг шеърларингизни яхши кўраман, сизга шогирд тушмоқчиман”, дедим. Шоир бунга жавобан “шоирликка-ку ҳавас қилманг иним, шундоғ ҳам шоирлар кўпайиб кетди, сиз шоирларни текширадиган олим бўлинг”, деб жавоб қилди. Бу гапни эшитган 23 ёшли йигит нега бундай жавоб қилдийкин деб, кўп бош қотириб юрган кезларим ҳам бўлди. Мана, орадан етти-саккиз йил ўтиб Абдулла аканинг ўша гаплари нақадар ҳақиқат, “ҳавас”нинг машаққатлари замирида меҳнату матонат зарурлигини англаб етдим.\nОрадан уч-тўрт йил вақт ўтди. Тошкентга борсам Абдулла Ориповни йўқламай кетмас эдим. Уюшманинг бешинчи қаватида Шарқ юлдузи журнали таҳририяти ён томонида устоз ўз хонасида гоҳ ким биландир телефонда гаплашаётганини, гоҳо кеча ёзган шеърини таҳрир қилаётганининг устидан чиқиб қолардим. 2013 йил август ойида қашқадарёлик дўстим Отажон билан бирга ҳузурига бордик. Бир ярим соатлик суҳбатимизда шоир ўз қисмати, не-не машаққатларни сабр, матонат, зукколик билан енгиб келаётганини гапириб берди. Мен университетда ишлаганим боис, шеършуносликнинг бугунги аҳволи билан қизиқар, талабаларга янги-янги гапларни етказишга ҳаракат қилардим. Ўшанда Абдулла ака секин кўз ойнагининг тагидан қараб “Мени ҳам қорақалпоқ элида ўқишадими ҳозир, китобларим бориб турибдими, янги шеърларим-чи?”, деди ва чуқур хўрсиниқ билан гапини давом этди, — “Иброҳим билан қалин дўст эдим, Тўлапберген оғам ҳам яқиним эди, Ўрозбой ҳам ўзимнинг укам эди, ҳозир ўша ёқларга боришни жуда-жуда хоҳлайман, афсуски, соғлик кўтармайди, илгарилари тез-тез бориб турардим, ҳафталаб қолиб кетардим, узоқ-яқин районларгача айлантириб келарди улар”, деб ички соғинч билан қалбини очди.\nМен ўшанда “устоз сизни ҳар бир янги китобингиз китоб дўконларида бор, янги шеърларингизни шогирдингиз Алишер Назарнинг фейсбукдаги саҳифасидан олиб талабаларга ўқиб бераман, ижодингиз барчани бирдек хурсанд қилмоқда, буёғидан хавотир олманг”, дедим. Суҳбат давомида “мен эллик йилдан буён шеър ёзиб бола-чақа боқиб келаман, уларнинг камолини шеър орқали тиклаганман, шеър ҳам фарзандим, ҳам ўзимнинг суянчим, усиз мен дунёни яшаб билмайман, бу ёзган шеърларимнинг тақдирини ўйлайман, эртага булар мен ўтиб кетгандан кейин ўз эгасини топсин-да, орзум ҳам, умидим ҳам аслида шу”, деганди.\nҲозирги адабий жараёнда шеърларингизни кўплаб олимлар ўрганишмоқда, сиз қайси шоирлар эртага ўзбек адабиётида ўрин тутади деб ўйлайсиз? каби саволларни берганимизда “Мен ёшлардан Алишер Назарни танийман, бошқаларини ҳам ўқиб тураман, кўпчилиги шеърни қофияга солиб шеър дейди, қофия ҳам бўлсин, бироқ унда дард бўлиши керак. Шулар ҳақида ўйласам ёшлар ҳали ўз устида кўп изланиш олиб бориши керак. Энг муҳими, истеъдод ва талант бўлса, ўз орзусига албатта эришади.\nЙиғлоқи, енгил-елпи шеърларни хуш кўрмайман, чунки шеър техникасини билган билан шеър ёзиб билмасанг нима кераги бор “оҳ-воҳ” солиб, ундан кўра шеърнинг ўзини ўқиб қўяқолсанг бўлмайдими… Ҳар куни шоирман деб, олдимга ёш ҳаваскорлар келиб туради бир даста шеър кўтариб, бир-икки варақлайман, қуруқ гап, на туз бор, на маза, қофияларни келиштириб ташлашган, бундай шеър давосида юрганларни адабиёт қандай кечирар экан? Ана шу нарсалар мени бир умр қийнаб келмоқда. Ўқимай олим, ўқимай шоир бўлганларни унчалик жиним суймайди.”\nОтажонга савол борми деб, имлайман, у ҳам узоқ вақтдан буён ўйлантириб юрган саволини айтиш мавридини топдими, “менинг бир саволим бор Абдулла ака, Шавкат Раҳмон ижодига қандай қарайсиз? Унинг шеърларини қандай баҳолайсиз”, — деди.\nЖиддийлашиб Абдулла ака шоирона лутфга ўтди ва: “Мингта шоирни қозонға солиб қайнатсанг ҳам Шавкат Раҳмон алоҳида ажралиб туради. Унинг ўз йўли, ўз услуби, шоирона дунёқараши, идеали, истеъдоди ва маҳорати бор эди. Афсус орамиздан эрта кетди. Унинг ўрни адабиётда бўлакча эди. Мен буни ўзига ҳам айтганман. Қайсарлиги ва мардлиги, феълидаги ҳақгўйлиги камдан-кам ижодкорда бўладиган хислатдир…”\nБу суҳбатни телефонимга видеога тушуриб ҳам олгандим. Ҳозир қайта-қайта кўрганингизда яна ундаги чуқур ва теран маъноли қарашларни эшитиб ҳайратланмасликнинг иложи йўқ. Суҳбатимизда шеър нима, шоир ким саволларига муносиб жавоб топгандек бўлгандик. Мен бунинг замирида катта бир куч борлигини, шоир ўз-ўзидан шоир бўлиб қолмаслигини, орқасида меҳнат ва унга яраша Аллоҳ берган истеъдод бўлиши муҳимлигини ҳис қилдим. Чунки шоирлик фақат илҳом билан белгиланмайди-да!..\nОрадан бир йил ўтиб яна ҳузурига кириб ўтай деб, эшикдан бош суқдим. Ёш адабиётшунос (ўшанда Шарқ юлдузи журналида масъул котиб бўлиб ишларди) Саъдулло Қуронов билан суҳбатлашиб ўтирган экан. Мен киришим билан Саъдулло ўрнидан турди (эҳтимол ишлари кўплиги сабаб шошиб тургандир) “майли устоз, сизга бу киши суҳбатдошлик қилади, менга рухсат берсангиз”, деди ва қўлидаги қоғозларни сумкасига солиб чиқиб кетди. Ўшанда Абдулла ака столида бир неча шеърларни таҳрир қилиб ўтирганди. Мен билан ҳол-аҳвол сўрашди. Мен олис қорақалпоқ элидан борганимни айтдим. Хотирасининг нақадар кучли эканига қойил қолганман. “Сиз анови Пистачилик жўрангиз билан келган йигитмисиз? Қорақалпоқ эли омонми? У ёқлар тинчми? Шоир ошноларимиз соғ-саломатмилар?”, — деди қуюқ сўрашиб. Мен “ҳа, барчаси соғу саломат, сизга салом йўллашди, тинч ва осайишталик”, — дедим. “Сал шамоллабманми, мазам бўлмай, даволаниб юрибман, Уюшманинг фахрий раисиман шу ерда, ҳафтасига икки-уч кун келиб кетаман, кимдир йўқлаб Дўрмонга бориб юрса йўл олислик қилади, ўзим мана шу марказга келсам кўпчиликни кўриб кетганим маъқул” деди.\nСуҳбат чоғида менга янги шеърлардан ўқиб бергани ва охирида қоғозга дастхат билан совға сифатида “олиб қўйинг, қорақалпоқ оғаинларга ҳам ўқиб беринг борганингиздан кейин”, — деди.\nУстоз Абдулла Орипов умрининг сўнгги уч йилида деярли ҳар куни ижод билан машғул бўлди. Бир ёнда соғлиқдан шикоят қилса-да, кўнглидаги дарду аламларини, ҳасратларини шеърга солди. Шеърларини тўплаб, китоб ҳолида нашр қилинишига Дониёр Бегимқулов, қизи Рухсора, шогирди Алишер Назар ўз ҳиссасини қўшишдан бош тортмадилар. Алишер Назар билан ижтимоий тармоқда мулоқот қилганимизда “Устознинг янги шеърини ўқидингизми? Бугун жойладим”, — дерди. Мен эса деярли ҳар куни устознинг шеърларидан мутолаа қилиб борар, уларни таниш ижодкор дўстларимга ҳам юборар эдим. Барчаси “устоз омон бўлсин, дардли шеър экан”, дерди. Кунларнинг бирида Самарқандга илмий ишимни якунлашим учун кетганимда бир муддат “Самарқанд” газетасида ишлашимга тўғри келди. Ўзимнинг ташаббусим билан Луқмон Бўрихон, Алишер Назарни Самарқанд давлат университетига адабий учрашувга таклиф қилдим. Учрашув давомида тушликка адабиётшунос Азмиддин Носиров меҳмонларни “Қўқон” чойхонасига таклиф қилди. Бир пайт Алишер Назарнинг телефони жиринглаб қолди. “Узр, Абдулла ака телефон қиляпти, ҳойнаҳой янги шеър ёзди, бир эшитамизми?”. Даврага жимлик чўкди: телефонга жавоб беринг, қани бир овозини эшитайлик, — барча бир овоздан Алшер Назар фикрини маъқуллашди. Одатдаги салом-аликдан кейин “Алишербек мана бу шеърни ўқиб берсам дегандим, Самарқанддагилар ҳам эшитяптими? Унда эшитинглар:\nЯрим давлат эмиш, ниятинг гоҳо,\nҚорни тўйган куни йўқсил бой эмиш.\nМуҳаббат чиройни танламас асло,\nУйқу босиб келса, тош ҳам жой эмиш.\nМайли қишлоқдасан ёки шаҳарда,\nЭгамга бир феълинг ёқса агарда,\nХизр йўлдош бўлгай доим сафарда,\nБошингга қўнган қуш, у Ҳумой эмиш.\nМагар чаппа кетса, ишинг омадинг,\nЎттизга кирмасдан ёйдир қоматинг,\nЯшашга чайла ҳам қура олмадинг,\nЭлликка борганда ҳолинг “вой” эмиш.\nХудойим бердими ақл ва юрак,\nУларга муносиб муҳит ҳам керак.\nКимга элу юрти бўлса ҳам тиргак,\nҚариган чоғда ҳам тошқин сой эмиш.\nСаломат етдингми қутлуғ бир ёшга,\nШукр қил, ҳамдамсан ойга, қуёшга.\nВа лекин шаробнинг йўриғи бошқа,\nЎрнини босгувчи аччиқ чой эмиш.\nШеърни ўқиб тугатганидан кейин: “Алишербек мен энди ўзинг билгандай уйдаман, Самарқандга ҳам тез-тез бориб турардик авваллари, зиёрат қилсанг қабул бўлсин, яқинларга саломимни етказ, эртага келсанг ишхонада кўришамиз, шеърларни олиб бораман…” деди. Бу таъсирли шеър руҳиятимизга янада жонбахш ато қилди. Унинг замиридаги ўхшатишларни-ку, айтмай қўяқолай. Буларни шоирнинг ўз юрагидан, қалбидан чиққанини эшитганда бутун вужудингга қандайдир бошқача таъсир қилар экан. Ахир, шоир ҳали ҳовури тушмаган шеърни ўқиб берганидан сўнг, албатта шундай бўлиши табиийдир.\nЯна бир тарихий учрашувимиз уюшма олдида бўлди. У пайт Абдулла ака анча тетик эди. Мен сал кечикирбоқ борибман, улар қандайдир учрушувга кетаётган экан. Уюшма қаршисида барча билган-кўрган Халқлар дўстлиги санъат саройи, чап тарафда “Бунёдкор” метро бекати, баҳорий кайфият, шаҳар шоирона тилда айтганда фусункорликни намойиш қилмоқда эди. Қўлида шеърлар солинган папкачада Абдулла ака қуёшда кўзлари юмилиб кетар, ўзим ҳам нақ қорақалпоқдай жўш уриб, юрагимда фақат ҳаяжон жунжикарди. Устоз бу йигитни ҳам олиб кетамизми деди, суҳбатдошига, мен уни биринчи кўришим эди.\n– Майли деди у киши ҳам. Бироқ мен тушликдан кейин Нукусга кетишимни айтиб, узр сўрадим. Ўша пайтда ҳам илиқ сўрашув, эл-юрт омонлиги, ошно-оғаинилар саломатлигини билишга ошиқар эди. Қалбидаги энг эзгу сўз устозининг “Омон бўлинглар!” деб, дуо қилиши эканлигини англаб қолдим. Ахир, омонлик, шукроналик замирида барча инсоний фазилатлар жам эканлиги ҳар биримизни ўйлашга ундайди…\nАбдулла ака – чин маънода адабиётшуносдан кам эмасди. Юқорида айтганимдек, хотирасининг нақадар тинқлиги ва кучлилиги: шеър ўқишдан бошлаб, уни таҳлил қилишгача барча-барчасида катта олимлик қобилияти борлигини ҳис қилдим. Пушкину Лермонтов, Ҳамзатов, Қулиев ва бошқа шоирларни жаҳоний аспектда таҳлил қилиши мени ҳайратга солганди. Биз докторликни ҳимоя қилиб олим бўламиз деб, юрган бир пайтда Абдулла ака норасмий доктор, катта олим эканлигини ҳеч ким инкор қилолмаса керак. Бу кишига фан доктори илмий унвонини беришса ҳам адабиёт ҳеч қачон завол кўрмайди.\nШундай қилиб, қисқа 8-9 йиллик танишувмиз бу ўзича тарих, ўзича мароқли устоз-шогирд дийдолашувидир. Ҳаётда бир маротаба, атиги бир марта ҳамсуҳбат бўлиб, бир умр мамнуният билан ёдга олиб, шогирд тушганлар қанча? Менга адабиётдан дарс берган, шеъриятнинг сиру асроридан воқиф қилган Абдулла Ориповга фақат раҳматимни айтишдан нарёғига ўтолмадим. Ахир, бир умр шеър ишқида ёнган юракнинг бизга, адабиётимизга, жаҳон шеър ишқида юрганларга катта ИБРАТ мактаб, хазинаси эмасми? Бу инсоннинг умри давомида битиб қолдирган бебаҳо мероси ҳали йиллар давомида ўзбек ва жаҳон адабиёти ихломандларнини, ўсиб келаётган истиқлол фарзандларини тарбиялашга ўз улушини қўшади деб, айтишга тўла ҳақлимиз.\nАдабиётшунос, Бердақ номидаги Қорақалпоқ давлат университети ўқитувчиси\n19.11.2016 йил, Нукус шаҳри\nРукнларАдабиётТегларАбдулла Орипов, Хотиралар, Хурсандбек Тўлибоев\n← Аввалги Аввалги Пиримқул Қодиров. Халқ тилининг қудрати\nКейинги → Кейинги: Иқбол Мирзо «XXI аср шеърияти» кўрсатувида


"Ташаббус" танлови ғолибиман. Жаноб Президент, ёрдам беринг, тадбиркорлик қилмоқчиман"\n12 декабр 2018, Тошкент вақти: 14:44\n"Мен Навоий вилояти Кармана тумани Фарҳод маҳалласи 30/37-1 уйда яшовчи Олимова Азиза бўламан. Президентимиздан амалий ёрдам сўраб, сизга мурожат қилаяпман.\nМен тикувчиман. "Ташаббус" кўрик танлови 2015-2016 йил ғолибасиман. Тадбиркорликнинг тикувчилик соҳаси билан шуғулланиш мақсадида маҳалламизда 12-15 йилдан буён эгасиз, қаровсиз ахлатхона бўлиб турган хонани сўраб, мурожаат қилмаган жойим қолмади. Лекин, ҳеч қандай натижа бўлмаяпти. 2016 йилнинг август ойидан буён бормаган ҳокимиятим, бормаган ташкилотим қолмади.\nПрезидентимизга сиз орқали мурожаат қилишни маъқул, деб топдим. Бир неча бор Президент виртуал қабулхонасига мурожаат қилдим.Республика рақобат бошқармаси виртуал қабулхонасига мурожаат қилдим. Ҳеч натижа бўлмаяпти. Президентимдан илтимос қилиб сўрайманки, шу ишимни назоратларига олиб, амалий ёрдам берсинлар".


Ўзбекистонлик икки курашчи антидопинг қоидаларини бузгани учун спортдан четлатилди » Muzlik.uz - O‘zbekiston yangiliklari\nКураш бўйича Ўзбекистон терма жамоаси аъзоси Гулнор Сулаймонова 4 йилга спортдан четлатилди. Бу ҳақда Olamsport хабар берди. Спортчининг Жанубий Кореяда ўтказилган жаҳон чемпионати вақтида топширган таҳлилидан тақиқланган метаболит моддаси топилган. Эслатиб ўтамиз, Гулнор Сулаймонова 2018 йилги Осиё ўйинларида олтин медаль соҳибасига айланганди. Ўзбекистон кураш ассоциацияси матбуот хизматининг маълум қилишича, ушбу жазонинг ўтган йилги муваффақиятга алоқаси йўқ. Сулаймоновадан ташқари шунингдек -60 кг вазнли курашчи Аброр Жабборов ҳам допинг сабаб 2 йилга дисквалификация қилинди. Спортчиларнинг Жанубий Кореядаги жаҳон чемпионатида қайд этган натижалари бекор қилинди\nОғир атлетикачи Рустам Жангабоев мусобақалардан вақтинчалик четлатилди\nОсиё ўйинлари: ўзбекистонлик уч курашчи олтин, бир нафари кумуш медални қўлга киритди\nСослан Тигиев Олимпиада-2008 «кумуш"идан маҳрум қилинди


Зинасимон чуқурлик. Техник индикаторлар\nТехнические индикаторы / Зинасимон чуқурлик\n"Зинасимон чуқурлик", ёки Ladder Bottom – буқа тренди бўйича бурилиш модели, тасдиқлашни назарда тутади.\nГрафикда қора кунларда уч кун кетма-кет пасаювчи нархларнинг ёпилиши кузатамиз. Тўртинчи шам бозорда очилиш нархидан юқорида савдо қилаётгани кўрсатади. Фигура аниқ айиқ бозоридан сўнг пайдо бўлади ва бозор янги минимумда ёпилишига қарамай сотиб олувчиларда кучларнинг мавжудлигини тасдиқлайди. Кейинги кун нархида юқори томонга узилиш юз беради, нархлар орқага қайтмайди. Кейинги куни ёпилиш охирги икки кундан анча юқорида ёпилади.\nМоделни қандай аниқлаш мумкин?\n1. Очилиш ва ёпилиш нархлари кетма-кет пасаювчи нархлар билан учта узун қора шамларни кўрамиз. Модел "Учта қора қарға"га ўхшайди.\n2. Тўртинчи шам юқори томонга сояли қора рангда.\n3. Охирги шам оқ, очилиш нархи ундан олдинги шам танасида юқорироқда жойлашган.\nМоделни пайдо бўлиши\nМаъум муддат бозорда пасаювчи тренд эгалик қилди, айиқлар яхши кайфиятда бўлишди. Нархларнинг катта пасайшидан сўнг очилиш нархлари очилиш нархидан ўсди ва аввалги куннинг максимал нуқтасигача деярли етиб қолди, лекин кейин бозор сессияни янги минимумда якунлади.\nБозордаги бундай динамика одатда бозор ҳамма вақт пасайишини тушунадиган қисқа позицияли трейдерларни жалб қилади. Натижада ўйинчилар ўзларининг қисқа позицияларини ўйлайдилар, ва агар фойда уларни қондирса, унда улар кейинги кунда бу позицияларни ёпадилар. Айнан бу амаллар кейинги кунда нархларни юқорига томон узилишга ва янада юқорироқ нархда ёпилишга ундайди. Охирги кунда катта ҳажмдаги савдо операциялари тренд йўналишини ўзгартирганидан далолат беради.\nМоделнинг қурилиш вариантлари\nМоделнинг тўртта қора шамлари узун ҳам, қисқа ҳам бўлиши мумкин, лекин ёпилиш нархлари ҳар доим қадамба-қадам пасайиши керак. Охирги шам - ҳар доим оқ, узун ҳам, қисқа ҳам бўлиши мумкин, лекин бу куннинг ёпилиш нархи ҳар доим аввалги кун максимал экстремумидан баланди.\n"Зинасимон чуқурлик" фигураси буқа тренди билан тавсифланувчи "Болға" фигурасига шакл алмашади.\n"Зинасимон чуқурлик" ҳудди "Яширинувчи қалдирғоч" модели каби шаклланади. Фигуранинг биринчи учта шами "Учта қора қарға" билан ўхшашлиги бор, лекин мазкур ҳолатда бозорда айиқ тренди кузатилади.


Қирғизистон халқи Ғарб ташкилотлари ва муассасаларига қарши эътирозли митинг ўтказмоқда - Parstoday\nапрел 19, 2021 14:37 Asia/Tashkent\nҚирғизистон халқининг Ғарб ташкилотлари ва муассасаларига қарши эътирозлари\nШу муносабат билан Қирғизистон пойтахти бишкек шаҳрида истиқомат қилувчи қирғизлар Бишкекда хорижий омиллар ва Ғарбнинг нодавлат ташкилотлари фаолиятларига қарши эътирозли кўча намойишлар ўтказишди.\nҚирғизистон эътирозчилари гомосексуализмни рағбатлантириш бўйича Ғарб давлат ва нодавлат ташкилотлари фаолиятига қарши эканликларини эълон қилишди.\nҚирғизистон халқининг ўз мамлакатларида Ғарб ташкилотларининг фаолиятларига қарши эътироз қилишлари биринчи марта эмас. Ўтган 2019 йилда ҳам Қирғизистон халқи сўз эркинлиги баҳонаси билан яланғоч аёл ва эркакларнинг портретини кўргазмада намойиш этганлари учун эътироз қилган эдилар.\n2019 йилда Қирғизистон намойишчилари Қирғизистон аёлларининг ҳижоб кйишларига мухолиф бўлган Американинг кўргазмасини ёпишга муяссар бўлган эдилар. Марказий Осиё республикалар, айниқса Қирғизистоннинг мусулмон халқининг маданияти Ғарб оммавий ахборот воситалари ва муассасаларининг таблиғотидан анча афзал ва бой экани ҳақиқатини эътиборсиз қолдириб бўлмайди. Шунинг учун Қирғизистон халқининг маданияти бегоналарнинг ҳужумларига таслим бўлиши мумкин эмас.\nБундан кейин ҳам Ғарб ташкилотлари Қирғизистоннинг ички ишларига аралашиб давлат ташкилотларига босим ўтказиш билан Марказий Осиёдаги ушбу мамлакатнинг танлаш ташаббусини ўз ихтиёрларига олишга сайъ-ҳаракат олиб борди.\nШу сабабдан Қирғизистон сиёсатчилари амалдорларининг аксарияти ҳатто Бишкек давлат расмийлари ҳам Қирғизистоннинг ички ишларига дахолат этиш учун америкалик дипломатларнинг сайъ-ҳаракатлари ва ролини фош этишди.\nҒарб ва халқаро ташкилотларнинг Қирғизистон парламент сайловига дахолат этмоқда.\nФақат бир намуна сифатида Қирғизистон Миллий Мажлисининг сайловлар жараёнини кузатиш маркази раисининг изҳоротига ишора этиш мумкин.\nШу муносабат билан Қирғизистон Миллий Мажлисининг сайловлар жараёнини кузатиш маркази-"Кличики Жол" мониторинг марказининг раҳбари Турсунбек Охун шундай деб фикр билдиради: "Баъзи Америка ва Ғарб ташкилотларининг Қирғизистон Миллий Мажлисининг сайловларидаги хатти-ҳаракатлари дахолат этувчи сайъ-ҳаракат ва Қирғизистон Конституциясини бузишдир"\nҚирғизистоннинг ушбу сиёсатчиси шунингдек Америка ва Ғарбнинг айрим ташкилотлари Қирғизистоннинг ички ишларига дахолат этади,-деб таъкидлади.\nБундан олдин баъзи қирғиз оммавий ахборот воситалари Қирғизистоннинг сиёсий партиялари ва фаолиятларидаги дахолат этувчи ролини ошкор этиб, АҚШ дипломатларининг Бишкекдаги айрим ноқонуний фаолиятини фош этган эди.\nШу жумладан 2016 йилда Америка давлати ноқонуний йўл билан нақд пул жўнатиш билан ўнлаб миллион доллар Бишкек давлатига мухолиф бўлган партияларга кўмак бериш мақсадида пул сарфлади.\nҲар ҳолда зикр этиш жоизки, ҳозирги кунда Қирғизистондаги халқ эътирозлари Марказий Осиё Республикалари, айниқса Қирғизистонда гомосексуалистлар никоҳини эълон ва ошкор этишга ҳаракат қилаётган халқаро ва Ғарб айрим ташкилотларга қарши қаратилган.\nЭътиборга молик жиҳат Озарбойжон Рспубликасининг мусулмон халқини йўлдан оздиришга уринаётган яланғочлик ва гомосексуализм маданияти соҳасида БМТ ташкилотига боғлиқ баъзи халқаро ташкилотларнинг ташвиқотидир.\nАҚШ халқаро тараққиёт агентлигининг Қирғизистон филиалидаги коррупция\nАҚШ Халқаро тараққиёт агентлиги (USAID) ва БМТ ташкилотининг болалар жамғармаси (YuNISEF) каби халқаро ташкилотлар томонидан тарғиб этилган худди шу гомосексуализм масаласи Қирғизистон халқининг намойишлари жараёнида кўтарилди.\nАмерика ва халқаро ушбу ташкилотлар Қирғизистон мактабларида гомосексуалистлар турмуш қуриши ҳақидаги брашюраларни тақсимлаб чиққан.\nБМТ ташкилотининг болалар жамғармаси (YuNISEF)\nҚирғизистон намойишчилари чет эл агентлари тўғрисида махсус қонун қабул қилишни ва ўз мамлакатларидаги Ғарб фаооллари ва тегишли амалдорларни чиқариб юборишни талаб этишди.\nҒарб ҳукуматлари, айниқса АҚШнинг Қирғизистондаги интервецион ролининг умумий хулосасида шуни айтиш мумкинки, Ғарб ташкилотлари амал ташаббусини ўз ихтиёрларига олиб, Қирғизистон Миллий Мажлиси ва президент сайловлари натижаларини ҳам ўз ихтиёрларига олишга ҳаракат қилишади.\nБироқ, Ғарб билан мойиллик зоҳир этадиган жараёнлар бегоналарнинг қўллаб-қувватлаши ва ҳимоя этишларига қарамай ҳозиргача бу мақсадларни амалда татбиқ этишга муяссар бўлганлари йўқ.\nҚирғизистонда Ўзбекистонга ер бермаслик бўйича намойиш уюштирилди\nҚирғизистон расмийлари эътироз билдирган чегара аҳолиси билан учрашдилар


10 капсуладан контур уяли ўрамда (ПВХ/алюминий)\nТризим микрокапс 10000 Таъсир этувчи модда: Панкреатин - 0,140 г бу фаоллиги бўйича камида: - 10000 липолитик ТБ - 8000 амилолитик ТБ - 600 протеолитик ТБ га мос келади. Ёрдамчи моддалар: метакрил кислотаси - этилакрилат сополимери (1:1), дисперсия 30%, симетикон, тальк, триэтил цитрати, қанд кукуни. Тризим микрокапс 20000 Таъсир этувчи модда-Панкреатин-0,280 г Бу фаоллиги бўйича камида - 20000 липолитик ТБ - 16000 амилолитик ТБ - 1200 протеолитик ТБ га мос келади. Ёрдамчи моддалар: метакрил кислотаси-этилакрилат сополимер (1:1), дисперсия 30%, симетикон, тальк, триэтил цитрати, қанд кукуни.\nМеъда ости безининг ташқи секретор етишмовчилигида, сурункали панкреатитларда, муковисцидозда, панкреатэктомияда, меъда ости безининг ракида, меъда ости бези ёки ўт-сафро йўлларининг ўсма оқибатидаги обструкциясида, Швахман-Даймонд синдромида, кексалик ёшида; меъданинг резекциясидаги овқат хазм қилиш жараёнларининг бузилишини симптоматик даволашда, холецистэктомиядан кейинги ҳолатларда, дуодено ва гастростазда, билиар обструкцияда, холестатик гепатитда, жигар циррозида, ингичка ичакнинг терминал бўлимини патологиясида, ингичка ичакда бактерияларни ҳаддан зиёд ўсишида, овқатланишдаги хатоликларда ўринбосар даволаш.\nИчга, капсулани, чайнамасдан етарли миқдордаги суюқлик билан бирга ичиш керак. Доза меъда ости бези фаолиятининг етишмовчилик даражасига ва пархезнинг таркибига қараб шахсий танланади. Овқатланиш бошида бир марталик дозанинг 1/3 ёки 1/2 қисмини, қолган қисмини овқатланиш вақтида қабул қилиш тавсия этилади. Даволашни бошида препарат 10000-20000 липаза ТБ дан асосий овқат қабул қилиш билан бирга буюрилади. Стеатореяни камайтириши ва пациентнинг оптимал ҳолатини тутиб туриш учун дозани ошириш мумкин: асосий овқат қабул қилишдаги доза (нонушта, кундузги ва кечқурунги овқат) 20000-70000 липаза ТБ ни, енгил тамадди қилиш вақтида 5000-20000 ларда ТБ ни ташкил қилади. Муковисцидозда доза тана вазнига боғлиқ ва даволашни бошида овқат қабул қилиш вақтида 4 ёшдан кичик болаларда-1000 липаза ТБ/кг, 4 ёшдан катталарда-500 липаза ТБ ни ташкил қилади. Доза касаллик белгиларининг яққоллигига, стеаторияни ва оптимал овқат ҳолатини тутиб туриш бўйича назорат натижаларига боғлиқ. Максимал доза-суткада 10000 липаза ТБ/кг. Кичик болаларда ёки кекса ёшдаги беморларда ютиш қийин бўлганида капсула эҳтиёткорлик билан очилади, гранулалар чайнашни талаб қилмайдиган суюқ овқатга қўшилади ёки суюқлик билан бирга қабул қилинади. Тайёрланган аралашмани сақлаш мумкин эмас. Даволашнинг давомийлиги бир неча кундан (пархездаги хатоликлар оқибатидаги овқатни ҳазм бўлиш жараёнининг бузилишида) бир неча ой ва хатто йилгача (давомий ўринбосар даволашнинг зарурати бўлганда) ўзгариши мумкин.\nЎртача терапевтик дозаларда қўлланганда ножўя таъсири 1% дан кам ҳолларда кузатилади. Овқат хазм қилиш тизими томонидан: алоҳида ҳолларда-диарея, қабзият, меъда соҳасида дискомфорт ҳисси, кўнгил айнаши. Аллергик реакциялар: алоҳида ҳолларда-тери кўринишлари. Моддалар алмашинуви томонидан: узоқ муддат юқори дозаларда қўлланганда гиперурикозурия ва ҳаддан зиёд юқори дозаларда- қон плазмасида сийдик кислотасининг миқдори ошиши мумкин. Бошқалар: препарат юқори дозаларда болаларда қўлланганда анал олди соҳасида таъсирланиш пайдо бўлиши мумкин.\nПрепаратнинг компонентларига ўта юқори сезувчанлик, қткир панкреатит, сурункали панкреатитнинг зўрайиши. 15 ёшгача бўлган болалардаги муковисцидоз.\nМуковисцидозда препаратнинг дозаси истеъмол қилинаётган овқатнинг сифати ва миқдорини ҳисоби билан ёғларни гидролизи учун зарур бўлган ферментларнинг миқдорига адекват бўлиши керак. Муковисцидоз бўйича препарат билан узоқ муддат даволанган болалар мунтазам мутахассисда кузатилишлари керак. Препаратни ҳомиладорликда қўллашнинг хавфсизлигига етарли ўрганилмаган. Ҳомиладорликда ва лактация даврида қўллаш фақат агарда она учун даволашдан кутилаётган самара ҳомила ёки бола учун потенциал хавфдан устун бўлган ҳолларда мумкин. Муковисцидозда панкреатин керакли дозадан ошириб юборилган ҳолда чамбар ичакнинг илсоцекал ва юқорига кўтарилувчи қисмида стриктурлар (фиброз колонопатиялар) ривожланиши мумкин\nҚуруқ, ёруқликдан ҳимояланган жойда, 15° С дан 25° С гача бўлган ҳароратда.


Балиқ эмас, қармоқ бериш зарур - Huquq.uz\nСамарқанд вилоятида прокуратура органлари томонидан 2021 йилда 2-секторларда қилинган ишлар ҳақида маълумот берадиган бўлсак, уларда жами 291 та маҳаллада 280 мингдан зиёд оила, яъни 1 млн.дан ортиқ аҳоли яшайди. Бу вилоят аҳолисининг 27 фоизига тенг.\nБугунга қадар «темир дафтар»даги 16723 нафар меҳнатга лаёқатли ишсизнинг бандлиги таъминланди. Халқ депутатлари туман ва шаҳар кенгашларининг қарор билан 12402 та оила камбағалликдан чиқарилди.\n«Муҳтожга балиқ эмас, қармоқ олиб бериб, балиқ тутишни ўргатиш зарур» деган ғоя асосида махсус дафтарларга киритилган ишсизларни тадбиркорликка жалб қилиш, ўзини ўзи банд қилиш мақсадида 7,2 млрд. сўмлик 3705 та асбоб-ускуна тарқатилди.\n2-секторлардаги аҳолининг 183 800 нафари ёшлар, шундан 19410 таси «ёшлар дафтари»га киритилган. Ҳозиргача улардан 18894 нафарининг муаммоси ҳал этилди.\nЁшларнинг бўш вақтини мазмунли ўтказиш мақсадида ҳамкор ташкилотлар билан 869 та спорт ва мусиқа мусобақаси, тўгараклар, конкурслар ташкил этилди.\nҚўшработ туманида Марказий ҳарбий округ қўмондонлиги билан ҳамкорликда «Прокурор ва ёшлар» учрашуви ўтказилди. Тадбирда қўшработлик 46 нафар ёш ҳамда 21 нафар аёлнинг бандлиги таъминланди.\nСамарқанд шаҳрида «Ҳар бир тадбиркор – ёшларга мададкор» шиори остида «1+1» лойиҳаси бўйича 176 нафар йигит-қиз ҳунармандчиликнинг турли йўналишларида фаолият олиб бораётган моҳир усталарга бириктирилди.\nСамарқанд шаҳри Давлатшоҳ Самарқандий маҳалласидаги 65-мактаб таъмирланди, Дари занжир маҳалласида 150 ўринли, Кулоллар маҳалласида 130 ўринли боғча қурилди. Қир маҳалласида яшовчи Л.Асатуллаевага янги уй қуриб берилди.\nПастдарғом туманида ташкил этилган меҳнат ярмаркасида ёшлар, озодликдан маҳрум қилиш билан боғлиқ бўлмаган жазо муддатини ўтаётган маҳкумлар, алимент тўлашга қийналаётган оталар таклиф этилиб, 60 нафар ёш, пробация хизматида рўйхатда турган 18 нафар маҳкум ишга жойлаштирилди.\nНуробод туманидаги 25 нафар хотин-қиз сектор раҳбарининг ташаббуси билан Самарқанд шаҳридаги «Зарафшон текстил» МЧЖга ишга олинди. Ургут тумани Вағашти ва Сариқтепа қишлоқларида 60 нафар ишсиз ёшнинг ҳар бирига 30 сотихдан ер ажратиб берилди. Бундан ташқари, Жозмон маҳалласида ижтимоий ҳимояга муҳтож ҳамда боқувчисини йўқотган оилаларнинг 10 нафар фарзандининг суннат тўйи ўтказиб берилди.


ССВ: Мамлакатимизнинг қайси ҳудудларида коронавирусга чалинган беморлар даволанмоқда? - zarnews.uz\nССВ: Мамлакатимизнинг қайси ҳудудларида коронавирусга чалинган беморлар даволанмоқда?\nАввал хабар қилганимиздек, мамлакатимизда коронавирус инфекцияси билан хасталанганлар 158 нафарни ташкил этмоқда. Уларнинг 92 нафари (шундан 7 нафари соғайган, бир нафари вафот этган) пойтахтимиздаги Вирусология илмий-текшириш институти клиникасида, қолган 66 нафари (шундан бир нафари вафот этган) эса қатор вилоятлардаги шифохоналарда муолажа олишмоқда.\nЖумладан, Фарғона вилоятида коронавирус инфекциясига чалинган 26 нафар бемор вилоят юқумли касалликлар шифохонасида даволанмоқда. Фарғона ушбу кўрсаткич билан Тошкент шаҳридан кейинги ўринда туради. Уларнинг 9 нафари фарғоналик. Қолган 4 нафари андижонлик, 1 нафари жиззахлик, 3 нафари самарқандлик, 7 нафари пойтахтлик, 2 нафари Тошкент вилоятидан. Касалликка чалинганларнинг 17 нафари шу йилнинг 25 март куни битта рейсда Туркиядан Фарғонага чартер рейсда келишган йўловчилар орасида аниқланган. Шу куниёқ улар стационар карантинга олиниб, касаллик тасдиқлангач, ихтисослашган тиббиёт муассасасига ўтказилган.\nНаманган вилоятида эса 15 ҳолатда ушбу инфекция аниқланган. Уларнинг 13 нафари 12-13 март кунлари Туркия сафарида бўлиб қайтишган, икки нафар коронавирус инфекцияси билан касалланган фуқародан юқтириб олишган. Айни пайтда беморлар вилоят юқумли касалликларга ихтисослашган шифохонада даволанишмоқда. Илгари хабар берганимиздек, бир нафар бемор вафот этган.\nАндижон вилоятида 8 нафар бемор бор ва уларнинг барчаси андижонликлар. Бундан ташқари бошқа вилоятларда яна 6 нафар андижонлик бемор бор — 2 нафари Бухорода, 4 нафари Фарғонада вилоят юқумли касалликлар шифохонасида даволанишмоқда.\nҲозирда бир нафар хоразмликда ушбу инфекция тасдиқланган. Аммо вилоят юқумли касалликлар шифохонасида бундан ташқари, яна 5 нафар бемор даволанмоқда. Уларнинг 2 нафари сурхондарёлик, 1 нафари бухоролик, 1 нафари қорақалпоғистонлик, 1 нафари эса фарғоналик ҳисобланади.\nБухоро вилоятида 8 нафар, жумладан, Андижон ва Самарқанд вилоятларидан 2 нафардан, Қорақалпоғистон Республикаси, Сурхондарё вилояти ҳамда Тошкент шаҳри ва Тошкент вилоятидан 1 нафардан бемор даволанмоқда. Уларнинг 4 нафари 22 март куни “Истанбул – Бухоро” чартер рейсида ва яна 4 нафари эса 24 март куни “Москва – Бухоро” чартер рейсида келган ва карантинга олинган, касаллиги тасдиқланиб, вилоят юқумли касалликлар шифохонасида даволанишмоқда.\nБундан ташқари, юқорида таъкидлаганимиздек, Москвадан чартер рейсда келиб, касаллиги тасдиқланган 2 нафар бухоролик пойтахтимизда ва 22 мартда Москвадан чартер рейсида Урганчга учган бир нафар ушбу вилоят фуқароси Хоразм юқумли касалликлар шифохонасида даволанмоқда.\nАйни вақтгача уч нафар қашқадарёликда ушбу инфекция аниқланган. Шундан, бемор билан мулоқот орқали ушбу инфекцияга чалиниб бир нафар фуқаро вилоят юқумли касалликлар шифохонасида даволанаётган бўлса, қолган 2 нафари 21 март ва 28 март кунлари Москвадан келган шаҳрисабзлик ва яккабоғлик фуқароларда аниқланган. Улар пойтахтимиздаги Вирусология илмий-текшириш институти клиникасида муолажа олишмоқда.\nНавоий вилоятидан ҳам 2 нафар асли ушбу ҳудуддан бўлган ва касалликка чалинган бемор билан мулоқотда бўлган фуқарода инфекция аниқланиб, вилоят юқумли касалликларга ихтисослашган муассасада даволанишмоқда.\nКоронавирус инфекциясига чалинган беморлар ҳақида батафсил маълумот бериб боришда давом этамиз.\nСоғлиқни сақлаш вазирлиги жамоатчиликбилан алоқалар бўлими.\nАмерикада содир бўлаётган тартибсизликларда Россиянинг қўли борлиги айтилмоқда\nОдам “қишки уйқу”га кетиши мумкинми?\nЎксик қалблар қувончга тўлди\nБу йил ёз жуда иссиқ келадими? Бу ҳақда мутахассислар фикри\nНега республикамизда касаллик енгил ўтяпти? Қарийб 80 фоиз бемор касалликдан тузалаётганининг сабаби нимада?\nАҚШ пойтахти Вашингтонда “комендат соати” жорий этилди\n"Блок-пост"ни бузиб ўтган қуролланган шахслар қўлга олинди\n“Green Card” ютган қизга уйланасизми?\nКоронавирус инсонларни “танлаётгани” мутахассисларни ажаблантирмоқда\n2020-2021 ўқув йили учун умумий ўрта таълим мактабларининг 1-синфига ўқувчилар қабули қандай тартибда амалга оширилади?\nкоронавирус ЙТҲ АҚШ чартер рейс карантини қоидалари Самарқанд Қирғизистон Булунғур Хитой чегара пилла Каттақўрғон тумани


Олмаота вилоятида (Қозоғистон) мева-резавор кластери яратилмоқда • EastFruit\nБош саҳифа › Янгиликлар › Олмаота вилоятида (Қозоғистон) мева-резавор кластери яратилмоқда\nМуаллиф: EastFruit 18 Сен 21 18 Сен 21 06\nОлмаота вилояти (Қозоғистон Республикаси)нинг Интимак қишлоғи яқинидаги «Береке» саноат зонасида инновацион технологиялар ёрдамида мева ва резаворларни қайта ишловчи кластер яратилмоқда. Лойиҳа экспорт учун ишлайди, деб ёзди KaзахЗерно.kz.\nAйман Турсинкан деҳқонлар учун янги имкониятларни таклиф этмоқда. Унинг сўзларига кўра, мева-резаворларни қайта ишлаш кластерини амалга ошириш бўйича лойиҳа «FRUIT ART» ТОО ташаббуси билан бошланган. Ҳамкорлар фермерларга кичик ва ўрта бизнесни ривожлантириш имкониятини беришни режалаштирмоқда. Улар ҳали ишлаб чиқарилмаган маҳсулотларни сотиб олиш бўйича шартнома тузиш ниятида. Бунинг учун ҳамкорлар – таниқли Waginengen (Голландия) қишлоқ хўжалиги университети ва Қозоғистон миллий тадқиқот аграр университети фермерлар учун Шартнома маркази яратишни мўлжалламоқда.\nМажмуанинг асосий объектларини ишга тушириш 2022 йилнинг 1 май санасига режалаштирилган. Булар:\n– 15 000 тонналик мева омбори – бошқариладиган газ муҳити билан;\n– Қуввати кунига 200 тонна хом ашёни қайта ишлашга етадиган мевани сублимацион қуритиш заводи;\n– 9 гектар майдонда йил бўйи қулупнай ва салат етиштириш учун иссиқхона мажмуаси.\nБиринчи босқичда инвестицияларнинг умумий ҳажми 34 миллиард тенгени ташкил этди. Молиялаштириш давлат ривожланиш институтларининг имтиёзли кредитларидан фойдаланиш ҳисобига эмас, ташкилотнинг ўзиники. Яратилган кластер 500 та доимий ва 7500 та мавсумий иш ўрнига эга.\nAйман Турсинканнинг сўзларига кўра, янги ишлаб чиқариш объектида хом ашёни қайта ишлашнинг ноёб инновацион усуллари қўлланади. Лиофилизация, PEF (электр импульсли тўлдирувчи), сархил мева ва резаворларни Iqf-музлатиш кабилар шулар жумласидандир.\nКластерда мева харидининг умумий ҳажми йилига 45 000 дан 100 000 тоннагача бўлган хусусий ва шериклик хомашё базаси ривожлантирилади. Саймасай қишлоғидаги 168 гектарга яқин хусусий плантациялар керакли хом ашёнинг фақат 8 фоизини таъминлайди.\n«Шу билан бирга, биз фермерларга агробизнеснинг муваффақиятли ривожланиши учун кафолатланган савдо, технологиялар, агроконсалтинг ва молиялаштириш манбаларини таклиф қиламиз. Aграр кредит корпорацияси (Байтерек), «ЖЕТИСУ» ИТК (Ижтимоий-тадбиркорлик корпорацияси), Халқ банки ва бошқа муассасалар билан музокаралар олиб борилмоқда», дейди Турсинкан.


СОҒЛОМ СИЁСИЙ РАҚОБАТ - Ўзбекистон овози газетаси\nмамлакат тараққиёти, демократик жараёнларнинг чуқурлашувига хизмат қилади\nСиёсий партияларнинг давлат ва жамият бошқарувида бевосита иштирок этиш ҳуқуқининг кенгайиши уларнинг мавқеи ҳамда масъулиятини янада оширди. Бугун ҳар бир сиёсий партия ўз сайловолди дастурини изчил амалга ошириш, электорат манфаатини самарали ҳимоя қилиш учун курашмоқда. Табиийки, бу жараёнда ўз-ўзидан сиёсий рақобат юзага келади.\nХўш, соғлом сиёсий рақобат қандай бўлиши керак? Рақобатни кучайтириш, бундан электорат манфаатдорлигини ошириш учун нималарга кўпроқ эътибор қаратиш зарур?\nЎзбекистон ХДП Марказий Кенгаши томонидан «Ўзбекистон овози» ва «Голос Узбекистана» газеталари бирлашган таҳририятида ташкил этилган давра суҳбатида ана шу масалалар хусусида фикр алмашилди.\n— Мамлакатимизда давлат бошқарувини демократлаштириш жараёнини кўппартиявийлик тамойили асосида ривожлантиришга алоҳида эътибор қаратилаётгани бежиз эмас. Бу давлат ва жамиятни тараққий эттириш бўйича ҳаётий таклифлар шаклланиши, аҳоли ижтимоий қатламлари ўртасида манфаатлар мувозанати таъминланишида муҳим аҳамиятга эга. Шу боис ҳар бир сиёсий партия ўз дастурий мақсадларини амалга ошириши, электорати манфаати ҳимояси йўлида курашиши учун мустаҳкам ҳуқуқий асослар ривожлантирилмоқда.\nСиёсий партиялар ўз дастурий мақсадларига мувофиқ равишда мамлакатни ижтимоий-иқтисодий ривожлантириш бўйича муайян позицияни илгари сурмоқда. Шундай қилиб, турли қарашлар, нуқтаи назарлар ўртасида рақобат юзага келмоқда.\nСиёсий партиянинг ҳақиқий кучи, партия ташкилотлари ва депутатларининг ташаббускорлиги, электорат манфаатларини қай даражада ҳимоя қила олиши ана шу рақобат жараёнида яққол намоён бўлади.\nАлбатта, рақобат фақат рақобат учун бўлиб қолмаслиги керак. Унинг амалий натижаси бўлиши учун нафақат Олий Мажлис Қонунчилик палатасидаги фракциямиз, балки халқ депутатлари вилоят, туман ва шаҳар Кенгашларидаги депутатлик гуруҳларимиз ҳам фаол ишлаши, сессиялар, доимий комиссияларда муҳокамага киритилаётган масалалар бўйича партия ғоясидан келиб чиқиб, ўз нуқтаи назарини, қатъий позициясини ҳимоя қилиши зарур. Бу сессиялар, доимий комиссияларда ҳудудларни ижтимоий-иқтисодий ривожлантириш билан боғлиқ масалалар чуқур муҳокама қилинишига, хато ва камчиликларни бартараф этиш бўйича изчил қарорлар қабул қилинишига олиб келади. Сиёсий партиялар ўртасида соғлом ва табиий рақобат кучайиши ислоҳотлар самарадорлигини оширишнинг муҳим омилига айланади.\nҲафиза КАРИМОВА, Олий Мажлис Қонунчилик палатаси депутати, ЎзХДП фракцияси аъзоси:\n— «Давлат бошқарувини янгилаш ва янада демократлаштириш ҳамда мамлакатни модернизация қилишда сиёсий партияларнинг ролини кучайтириш тўғрисида»ги Конституциявий қонун сиёсий партияларнинг давлат ҳокимияти тизимидаги нуфузи янги босқичга кўтарилишига хизмат қилди. Қонуннинг муҳим жиҳатларидан бири унда фракциялараро рақобат ҳуқуқий жиҳатдан тартибга солинганидадир.\nМaмлaкaтимиздa дeмoкрaтик ислоҳoтлaрни янaдa чуқурлaштириш вa фуқaрoлик жaмиятини ривoжлaнтириш концепцияси асосида Конституциямизнинг 98-моддасига киритилган ўзгартиш, яъни Ўзбекистон Республикаси Бош вазири номзоди Олий Мажлис Қонунчилик палатасига сайловда энг кўп депутатлик ўринларини олган сиёсий партия ёки тенг миқдордаги энг кўп депутатлик ўринларини қўлга киритган бир неча сиёсий партия томонидан таклиф этилиши белгиланди. Бош вазир номзодини кўрсатиш ҳуқуқини қўлга киритишга интилиш ўз ўзидан сиёсий партиялар ўртасида рақобатни кучайтиради.\n«Ўзбекистон Республикаси Олий Мажлиси Қонунчилик палатасининг Регламенти тўғрисида»ги Ўзбекистон Республикаси Қонунига ўзгартиш ва қўшимчалар киритиш ҳақида»ги қонун партиялараро, хусусан, фракциялараро рақобатнинг ҳуқуқий механизмларини янада ривожлантирганини алоҳида таъкидлаш лозим. Унга кўра, эндиликда масъул қўмита фракцияларнинг фикрлари ва таклифларисиз қонун лойиҳаси юзасидан ўз хулосасини чиқариш ҳуқуқига эга эмас. Сиёсий партиялар фракцияларининг қонун лойиҳасига доир фикрлари ва таклифлари Қонунчилик палатаси мажлисларида эълон қилинади. Таклифлари ошкор этилишини яхши билган фракция номигагина таклиф билдирмайди. Аввало, масалани чуқур ўрганади, электоратининг манфаати, эҳтиёжларини доимий таҳлил этади ва шундан кейингина қонун лойиҳаси юзасидан ўз муносабатини билдиради. Мазкур меъёрлар қонун ижодкорлиги жараёнида фракциялар ўртасида рақобат муҳитининг амалда кучайишини таъминламоқда.\nДилбар ХОЛИҚОВА, Олий Мажлис Қонунчилик палатаси депутати, ЎзХДП фракцияси аъзоси:\n— Сиёсий баҳс-мунозара деганда, биз энг аввало, сиёсий партиялар ўртасидаги ғоявий рақобатни тушунамиз.\nАввало, сиёсий баҳс илмий-назарий асосланган, тажрибага таянган бўлиши керак. ОАВда сиёсий баҳсни олиб боришда бир кишининг эмас, балки кўпчиликнинг фикрини бериш ўқувчида қизиқиш уйғотади. Сиёсий баҳсда фикр қисқа, тушунарли, яъни оддий тилда ифода этилиши жуда муҳим. Сиёсий баҳсни партиянинг лидерлари, экспертлари, маҳаллий партия кенгашлари раҳбарлари, бошланғич ташкилотлар етакчилари ва фаоллари олиб бориши муҳим аҳамият касб этади. Чунки, партия номидан гапириш, унинг нуқтаи назарини ифодалашга уларнинг кўпроқ маънавий ҳаққи бор.\nСафар ОСТОНОВ, «Ўзбекистон овози» ва «Голос Узбекистана» газеталари Бош муҳаррири, ЎзХДП Марказий Кенгаши Ижроия қўмитаси аъзоси:\n— Юқорида билдирилган фикр-мулоҳазалардан кўриниб турибдики, соғлом рақобат, соғлом сиёсий баҳс бор жойда демократик жараёнлар ҳам ривожланади. Бу жамият тараққиётига хизмат қилади. Лекин сиёсий рақобат, партиялараро баҳс-мунозара деганда, биз кўпроқ оғзаки баҳс, матбуот орқали бўладиган тортишувни тушунамиз. Энг асосий баҳс-мунозара эса амалий ишларда, партиянинг ташаббуслари ҳаётда ўз ифодасини қандай топаётганида намоён бўлиши керак. Партиянинг амалий иши қанча кўп бўлса, ҳаётий дастурларни қанча кўп илгари сурса, муаммоларни кўпроқ кўтариб, уларнинг ечими билан боғлиқ таклифларни давлат дастурлари, маҳаллий дастурларга киритса, бу ҳақиқий рақобатдир.\nТўғри, оммавий ахборот воситалари орқали олиб бориладиган баҳс жуда керак. Аммо бундай баҳс ғоялар, амалий таклиф, муқобил дастурлар, яъни масалага турлича ёндашувлар асосида бўлиши керак.\nЯна бир масалага эътибор қаратиш керак. Баҳс-мунозара туман ва вилоят кенгашлари, депутатлик гуруҳлари ўртасида изчил йўлга қўйилмаса, партиялараро рақобат чинакам тус ололмайди.\nКомила КАРОМОВА, Олий Мажлис Қонунчилик палатаси депутати, ЎзХДП фракцияси аъзоси:\n— Ҳақиқатан ҳам, рақобатсиз жамият ҳам, инсон ҳам ривожланмайди. Шунинг учун ҳамма соҳада ошкора ва яширин рақобат мавжуд. Илм-фанда ҳам, санъатда ҳам, спортда ҳам, ҳатто тиббиётда ҳам рақобат бор. Бу — жуда яхши. Лекин рақобат соғлом бўлиши учун, аввало, инсонда фикр, билим бўлиши, баҳсга киришаётган киши узоқни кўра олиши керак.\nСиёсий рақобат, сиёсий баҳснинг энг муҳим йўналиши, шубҳасиз, парламентда олиб борилаётган рақобат, парламент демократиясидир. Чунки, қонунлар лойиҳалари кўриб чиқилаётганда ҳар бир сиёсий партиянинг фракцияси ўз электорати манфаатидан келиб чиқиб фикр, таклиф айтади. Қонунлар лойиҳаларида акс этган меъёрлар устида тортишувлар бўлади. Аммо парламентдаги баҳсларни газеталаримизда етарли даражада ёритиб бера олмаяпмиз. Демак, бугун олдимиздаги энг муҳим масалалардан бири сиёсий рақобатнинг турли жиҳатларини кучайтириш билан бирга, парламент журналистикасини ҳам изчил ривожлантириб боришдан иборатдир.\nСотиболди БОБОҚУЛОВ, халқ депутатлари Тошкент шаҳар Кенгаши депутати:\n— Ўз электорати билан самарали ишлай олган партия ҳар қандай сиёсий рақобатга тайёр бўлади ва унга бардош бера олади. Бунда, албатта, электорат билан иш олиб боришнинг замонавий усуллари, умумэътироф этилган сиёсий технологиялардан кенг фойдаланиш яхши самара беради.\nЭлекторат билан ишлашнинг муҳим жиҳатларидан бири электорат орасига чуқур кириб бориш, аҳолини ўйлантираётган, қизиқтираётган масалаларни ўрганиш, уларни ҳал этиш бўйича астойдил ҳаракат қилишдир. Шу орқали партиялар орасида етакчи бўламиз. Табиийки, бошқа сиёсий партиялар ҳам қараб турмайди, етакчиликка интилади. Аҳоли ичига кириб борганимиз сари одамларнинг турмуш тарзи, яшаш шароити ва муҳити билан яхши таниша борамиз. Уларнинг кўнглига, қалбига йўл топа биламиз, ишончини шу йўсинда оқлаймиз. Маҳаллалар билан ҳамкорликни янада кучайтириб, электоратга қанча яқин бўлсак, ҳаётни қанча яқиндан билсак, сиёсий рақобатда бу бизнинг ютуғимиз бўлади.


2020 йил 1 март ҳолатига жами 148 та давлат активлари 66,38 млрд. сўм харид қийматида, 363,3 млрд. сўм инвестиция киритиш ва 1515 та янги иш ўринларини яратиш шарти билан хусусий мулкка сотилди, жумладан:\n26 та давлат акция пакетлари ва улушлари 39 млрд. сўм харид қийматида;\n17 та давлат кўчмас мулки объектлари 7,6 млрд. сўм харид қийматида,\n11,5 млрд. сўм инвестиция киритиш ва 183 та янги иш ўринларини яратиш шарти билан баҳоланган нархда сотилган;\nУмумий сотилган кўчмас мулки объектларидан 105 таси 1 сўмга тенг бошланғич нархда сотилган бўлиб, 19,78 млрд. сўмга (инвестиция миқдори – 351,8 млрд. сўм, 1332 та иш ўринлари) сотилиши таъминланган.


Фарғонада қудуққа тушган фуқаронинг бошига темир челак тушиб, ҳалок ... - UzNews.uz\n17 июня, 17:44 594 0\nФарғонада қудуққа тушган фуқаронинг бошига темир челак тушиб, ҳалок бўлди\nҲодисага челакнинг арқони узилиб кетгани сабаб бўлган.\nФарғонада қудуқни тозалаш мақсадида у ерга тушган фуқаронинг бошига темир челак тушиб кетиши натижасида ҳалок бўлди. Бу ҳақда ФВВ Матбуот хизмати хабар берди.\nМаълум бўлишича, бугун, 17 июнь куни Фарғона тумани Дўстлик МФЙ Нилуфар кўчасидаги уйларнинг бирида 50 метрлик қудуқни тозалаш мақсадида тушган фуқаро С.С.нинг бошига ичида тупроқ тўла темир челак тушиб кетган. Натижада, С.С. воқеа жойида вафот этган.\nУшбу ҳолатга аниқлик киритилганда, уй эгаси С.С. томонидан қудуқни тозалаш ишлари олиб бораётган вақтда, темир челакнинг арқони узилиб кетган. Бошидаги ҳимоя каскаси борлигига қарамасдан, фуқаро оғир тан жароҳати билан ҳалок бўлган.\nҚайд этилишича, ҳодисани кузатиб турган фуқаро Р.Т. ёрдам бериш мақсадида чуқурликка тушган. Аммо у ҳам қайтиб чиқолмаган.\nМазкур вазият юзасидан вилоят ФВБ ходимлари зудлик билан белгиланган манзилга етиб борган. Шундан сўнг, қутқарув асбоб-анжомлари ёрдамида 50 метрлик қудуқдан 2 нафар фуқаро олиб чиқилган.\nМаълумотга кўра, мазкур ҳолат юзасидан дастлабки терговолди суриштирув ишлари олиб борилмоқда.\n24 июля, 15:59 584 0


30 октябр 2020, Тошкент вақти: 08:52\nТуркман ва тожик президентини Ўзбекистон эътирозига қарши туриш яқинлаштираëтган кўринади.\nДушанбе қилган чиқишида Қурбонқули Бердимуҳаммедов танқидларга қарамай¸ ўз давлати Қорақум сунъий кўлини қуриш режасидан қайтмаслигини билдирди.\nИмомали Раҳмон билан музокаралардан сўнг журналистлар олдига чиққан Туркманистон президенти Қурбонқули Бердимуҳаммедов ўз қарорини бошловчи тилга олган баëнотига изоҳ беришга уринди.\n- Бу йўналишда биз томондан амалга оширилаётган тадбирлар тўғрисидаги мақолалар бугун тез-тез матбуотда пайдо бўлиб, бундай чиқишларда мамлакатимиз дарёлар қуйисидаги сув ресурсларидан унимсиз фойдаланаётган давлат сифатида кўрсатилмоқда. Дарҳақиқат¸ биз Қорақум сунъий кўлини қураяпмиз. Лекин бундан кўзланган мақсад бу экологик муҳитни соғломлаштириш ва сув ресурсларидан унумли фойдаланишдан иборатдир, деди Қурбонқули Бердимуҳаммедов.\nТуркман президентига кўра¸ шўролар замонида экин ерларини ювиш учун фойдаланилган сувлар чўлларга қуйилиши ортидан Туркманистон ҳудудида шўр ерлар ва ботқоқлар пайдо бўлган.\nЖаноб Бердимуҳаммедов ўз давлати БМТ чўллашувга қарши дастури асосида сунъий канал ва кўллар ташкил топтириш йўли билан ботқоқликларни қуритиб, шўр босган ерлар ҳажмини қисқартиришга киришганини ва бу йўналишда шу кунгача 500 миллиард доллар сарфланганини маълум қилди.\n- Бугун ботқоқларнинг қуриётгани ва шўр босган ерлар ҳажми анчага қисқарганини тажрибада кўриш мумкин, дея билдирди Туркманистон давлат раҳбари.\nБундай баëнот орқали Ашхобод раҳбари мутахассисларнинг минтақада қурилаётган бундай сунъий кўллар нафақат Орол денгизи¸ балки унга қуйиладиган дарёларнинг ҳам қуриши ҳақидаги қарашларини инкор этишга уринди.\nДушанбедаги матбуот анжуманида президент Имомали Раҳмон ҳам минтақа сув заҳиралари масаласига тўхталиб, Тожикистоннинг ўз ҳудудидаги табиий бойликлар, жумладан сув ресурсларидан ўз эҳтиëжи учун фойдаланишга ҳақлилигини яна бир бор уқтириб ўтди.\nРаҳмон Тожикистон минтақада катта сув заҳираларига эгалиги,аммо йилнинг 6 ойи давомида тожикистонликлар электр тақчиллигидан азоб чекишини айта туриб, ўз давлати томонидан қурилаётган гидро иншоотларда қўшнилар манфаати ҳам назарда тутилганини таъкидлади.\n- Сўнгги 10 йил давомида Тожикистон энергетика бўҳронига дуч келаётганини ва аҳолининг катта қисми йилнинг олти ойи давомида зулматда яшаётганидан халқаро ҳамжамият яхши хабардор. Ўйлайманки¸ тожикистонликлар ҳам бошқа халқлар каби фаровон ҳаёт кечиришга ҳақлидир, дея таъкидлай туриб тожик президенти ўз давлати яхши қўшничилик принципларига амал қилишга ҳар доим тайёрлигини қўшиб ўтди.\nНафақат минтақа¸ балки дунëда мисли кўрилмаган сув иншоотлари барпо қилишга киришган туркман ва тожик президентларининг қўшма матбуот анжуманида Роғун ГЭС и масаласи тилга олинмади.\nБердимуҳамедовнинг Душанбе сафари давомидаТуркманистон ва Тожикистон ўртасида автомобил, авиация қатнови, нефт ва газ заҳираларини аниқлаш ва қазиб олиш, энергетика, электр транзити, туризм, маданият ва спорт масалаларидаги ҳамкорликни ривожлантириш борасида олтита давлатлараро шартнома ва икки давлат раҳбарининг қўшма баёноти имзоланди.\nТожикистон президенти матбуот хизматидан олинган маълумотларга кўра, президентларнинг яккама-якка музокарасида Афғонистондаги вазият борасида ҳам фикр алмашилган.\nМанбага кўра, томонлар Туркманистондан Афғонистон орқали янги темир йўл қурилиши, электр узатиш тармоқларини қуриш ва газ қувурларини ётқизиш каби лойиҳаларни биргаликда амалга оширишга келишиб олган.\nТуркманистон президентининг Тожикистонга давлат сафари хусусида феврал ойи ўрталарида иккала президентнинг ўзаро телефон суҳбати чоғидакелишиб олинган эди.\nИкки кунлик давлат ташрифи билан Тожикистонга келган Қурбонқули Бердимуҳаммедовнинг 19 март куни Имомали Раҳмон туғилиб ўсган Данғарада ўтказиладиган Наврўз тантанасида қатнашиши кутилмоқда.


«Наполи» бош мураббийи: «Жамоадагилардан кимдир «Ювентус»нинг ўйинини кўрса у — телбадир» » Скачать музыку бесплатно новинки музыки 2016-2017\nКомментариев: 0 Просмотров: 193 Дата: 13-03-2016, 12:20 «Наполи» жамоаси бош мураббийи Маурицио Сарри ўз шогирдларидан қайсисидир «Ювентус» ўйинларини томоша қилиши тўғри бўлмаслигини билдирди. «Мен ўз йигитларимга «Ювентус» иштирокидаги ўйинларни томоша қилмаслик кераклигини айтганман. Улар бу жамоанинг ўйинларини кўришса, телба сифатида қабул қилинишларини билишади, чунки бу жамоанинг ўйинини томоша қилиш ҳеч кимга ҳеч қандай фойда бермайди. Умуман бошқа жамоаларнинг ўйинларини томоша қилишда маъно йўқ, бу орқали ҳеч ким ўз ўйинини кучайтириб қўймайди. Менга ўйинимиз «Ювентус»дан олдин ўтадими ёки кейинми, бунинг аҳамияти йўқ. Чунки менинг бошимда ҳамиша фақат ғалаба қозониш фикри айланади. Бу жамоада ҳам ғалаба қилиш менталитетга айланган», — дейди Сарри. Айни вақтда «Наполи» Италия А серияси турнир жадвалида пешқадам «Ювентус»дан 6 очко ортда қолган ҳолда иккинчи ўринда бормоқда. Лекин неаполитанликлар жамоаси туринликлардан битта кам ўйин ўтказган. - деб хабар бермоқда Stadion.uz нашри.


Тайванда ақлли кўзойнаклар ишлаб чиқариш қайта йўлга қўйилди. Google эса бунга бефарқ эмас\nЎтган ой ўтказилган Тайпей технология шоусида тақдим этилган кўзойнакни тақиб кўрганингизда, худди жарроҳлар каби тананинг ички қисмини кўриш имкониятига эга бўлар эдингиз.\nИшлаб чиқарувчи алдаяпти: смартфонингиз у айтганидан кўпроқ ишлашиям мумкин!\nЭкспертлар аниқлашди: батареянинг қуввати қанчага етиши борасида айрим смартфонсозлар кўрсаткичларни ошириб кўрсатишган бўлса, бошқалари аксинча – камайтириб кўрсатишган экан!\nTerashop.uz’да янгилик: Sony, Philips, HTC ва Nokia телефонларининг нархлари (2019 йил 21 январь) – харидингиз Ўзбекистон бўйлаб етказилади!\nРўйхат нархларнинг ўсиб бориш тартибида тузилган бўлиб, ҳар бирининг ёнидаги «Сотиб олиш» ёзувига ўрнатилган ҳавола орқали унинг харид саҳифасига ўтиб, онлайн буюртма қилишингиз мумкин.\nHTC компанияси ўзининг ҳар ойги натижалари ҳақидаги маълумотларни эълон қилиб бормоқда. Кўрсаткичлар эса ойдан ойга ёмонлашиб бормоқда.\nHTC ҳам Android 9 Pie’гача янгиланувчи смартфонларини маълум қилди\nHTC компанияси ҳам Android 9.0 Pie талқинидаги операцион тизимигача янгиланиши аниқ бўлган ўз смартфонларини маълум қилди. Аммо уларга янги прошивка қачон жорий этилишини айтмаган.\nHTC’да инқироз: компания 15 йиллик фаолияти давомида энг оғир вазиятга дуч келди\nШу кунларда тайванлик смартфон ишлаб чиқарувчи корхона HTC оғир дамларни бошдан кечирмоқда.\nТайваннинг смартфон ишлаб чиқарувчи таниқли компанияси HTC ҳозирда қийин дамларни бошдан кечирмоқда.\n«Малика»да HTC смартфонларининг сўмдаги нархлари (2017 йил 28 сентябрь)\nHTC смартфонларига «Малика» савдо мажмуаси дўконларида сўмда белгиланган нархлар билан танишинг.\nArs Technica нашри ҳар йили турли таъсирлар туфайли ёпилиши мумкин бўлган йирик компаниялар тўғрисида мунтазам равишда прогнозларни чоп этиб боради. 2017 йилда...\nHTC10: замонамизнинг яна бир “кучли” смартфони намойиш қилинди\nБир ёғи Тайван ва бир ёғи Буюк Британияга тегишли бўлган HTC компанияси ниҳоят узоқ кутилганидан сўнг ўзининг навбатдаги HTC 10 флагманини намойиш...


Анчелотти: «Бавария»га инқилоб қилиш учун келмадим\n16:55 / 11.07.2016\n«Бавария» жамоаси бош мураббийи Карло Анчелотти мюнхенликлар клуби бош мураббийи сифатида таништирилганидан кейин ўтказилган матбуот анжумани вақтида Германия чемпионати ҳақида нималарни ўйлаётганини айтиб ўтди.\n«Мен бу ердалигимдан хурсандман. Бунинг учун «Бавария» раҳбариятига миннатдорчилигимни билдирмоқчиман. Дўстим Гвардиола бу жамоада кейинги бир неча мавсум давомида жуда яхши иш олиб борган. Ажойиб жамоа шакллантирилган. «Бавария» – дунёдаги энг катта жамоалардан бири. Мен бу клубни яхши биламан, биз ҳужумкор ўйин намойиш этамиз. Лекин мен бу ерга инқилоб қилиш учун келмадим. Гвардиола қўллаган ўйин услубини ривожлантиришда давом этамиз.\nМен «Бавария»да Жованни Трапаттонидан кейинги иккинчи италияликман. Бу жамоада ўз изимни қолдирмоқчиман. Мен 4-4-2 ёки 4-3-3 схемаси бўйича ўйнашим мумкин.\nБосимга ўрганиб қолдим, ҳозир эса уни ҳис қилмаяпман. Германия чемпионати — юқори рақобат мавжуд бўлган қизиқарли чемпионат. Менга Бундеслигадаги стадионлар ёқади.\nКлуб билан Ҳуммельс ва Санчешнинг трансфери жараёнида бирга ишладик. Клуб мен сўраган трансферларни амалга оширди», – деган Анчелотти.\nМатбуот анжумани вақтида Анчелотти сўзини немис тилида бошлаган, кейин саволларга инглиз ва итальян тилларида жавоб қайтарган.


Регби бўйича очиқ биринчилик ғолиблари аниқланди / Olamsport.com\nРегби бўйича очиқ биринчилик ғолиблари аниқланди\nТеглар : РегбиФарғона\n27 декабрь куни Фарғона вилоятида спортнинг регби тури бўйича “Вилоят очиқ биринчилиги” мусобақаси старт олган эди.\nФарғона Давлат Университетининг спорт мажмуасида ташкил этилган мусобақа бугун, 29 декабрь куни ўз якунига етди ва ғолиблар аниқланди.\nУшбу мусобақа Ўзбекистон Республикаси Президентининг 2019 йил 29 октябрдаги “Регби спорт турини янада ривожлантириш чора-тадбирлари тўғрисида”ги ПҚ-4500-сонли қарори ижросини таъминлаш ва ушбу спорт турининг аҳолини ўртасида кенг тарғиб этиш мақсадида ўтказилди.\nМазкур нуфузли мусобақада Фарғона вилоятидаги 15 та корхона, ташкилот ва ҳуқуқни мухофаза қилувчи органларининг ишчи ходимларидан ташкил топган жамоалари иштирок этдилар. Қизиқарли ўтган мусобақада фахрли 3-ўринни вилоят терма жамоаси, 2-ўринни вилоят ИИБ жамоаси эгаллаган бўлса, 1-ўринни Шарқий ҳарбий округининг “Жасорат” жамоаси қўлга киритди.\nШунингдек, 7 та номинация бўйича фаол ўйинчилар вилоят ҳокимлиги томонидан 1, 2, 3-даражали медал, диплом ва қимматбаҳо совғалар билан тақдирландилар.\nРегби. Ўзбекистон мезбонлик қилаётган Осиё чемпионатидан ФОТОГАЛЕРЕЯ 0


Ўзбекистон Республикаси Қуролли Кучлари академиясида битирувчиларга диплом ва кўкрак нишонлари топширишга бағишланган тантанали маросим бўлиб ўтди. Унда Ўзбекистон Республикаси Мудофаа вазирлиги раҳбарияти, вазирлик ҳузуридаги Жамоатчилик кенгаши, давлат ва жамоат ташкилотлари вакиллари қатнашди.\nТаъкидланганидек, мамлакатимиз мустақилликка эришган кундан бошлаб, тинчлик-осойишталигимиз, жамиятимиз барқарорлиги ҳамда тараққиётимизнинг муҳим кафолати сифатида ўзини намоён этадиган, сон жиҳатдан ихчам, ҳаракатчан, замон талабларига жавоб берадиган, яхши тайёргарликка эга профессионал армияни шакллантиришга катта эътибор қаратилди. Президентимиз раҳнамолигида Ватанимиз сарҳадларини муносиб ҳимоя қилишга қодир мудофаа тизими барпо этилди. Албатта, бунинг туб мазмун-моҳиятида истиқлолимиз неъмати, унинг абадиятга дахлдор қудрати мужассам. Зеро, мустақиллик шарофати туфайли Ватанимизнинг ҳар бир фуқароси ўз орзу-истаклари рўёбини кўриш, муносиб турмуш кечириш имконига эга бўлди, миллий анъана ҳамда қадриятларимиз қайта тикланди, аждодларимизга ҳурмат-эҳтиром кўрсатилиб, муқаддас қадамжолар обод қилинди. Дунё ҳамжамияти Ўзбекистонни келажаги буюк давлат сифатида тан олди. Бугун мамлакатимиз эришаётган ютуқларга ҳавас қиладиганлар, ҳамкорлик алоқаларини ўрнатиб, дўстона муносабатларни мустаҳкамлашга интилаётганлар сафи тобора кенгайиб бормоқда. Энг қувонарлиси, кундалик турмушимизда янгиланишлар, ўзгаришлар жараёни изчил давом этаяпти. Ҳозир қай бир шаҳар ёки қишлоқ ҳудудига борманг, улкан бунёдкорлик жараёнининг устидан чиқасиз. Кўркам тураржой бинолари, ижтимоий инфратузилма объектлари, таълим даргоҳлари, спорт иншоотлари қад ростламоқда, боғу хиёбонлар ободонлаштирилиб, янги йўллар, ҳашаматли кўприклар қурилаётир. Албатта, буларнинг барчаси — халқимиз, унинг бахтли ва фаровон турмуши учун!\nЮртимиздаги ана шундай тинч ва осуда ҳаёт бардавомлигида Ўзбекистон Республикаси Қуролли Кучлари академиясининг ҳам муносиб ўрни бор. Таъкидлаш жоизки, мазкур Академия зиммасига малакали офицерларни тайёрлаш ҳамда қайта тайёрлаш, шунингдек, ҳарбий соҳадаги илмий-амалий тадқиқот ва ишланмаларни мувофиқлаштириш, мамлакатимизда ҳарбий таълимни ривожлантириш каби вазифалар юкланган. Таълим муассасаси ўз олдига қўйилган масъулиятли вазифа — Қуролли Кучларимизга етук, стратегик фикрлай оладиган ҳамда юксак интеллектуал салоҳиятли офицер кадрларни тайёрлаш ва қайта тайёрлаш жараёнида фаол иштирок этмоқда.\nБу даргоҳда осойишталигимиз посбонларининг бекаму кўст билим олишлари учун барча шарт-шароит яратилган. Машғулотлар ўз соҳасининг тажрибали мутахассислари ва республикамиздаги олий таълим муассасаларининг етук педагоглари томонидан олиб борилади.\nЎқиш жараёнида тингловчиларнинг ҳарбий, маънавий-маърифий билимларини оширишга катта аҳамият берилади. Бунда ҳарб илми ва умуман, таълим тизимининг замонавий ютуқларидан унумли фойдаланилмоқда. Энг сўнгги русумдаги ахборот-коммуникация технологиялари, моделлаштириш ҳамда симуляция воситалари, тренажёр мажмуалари ва тизимлари бу борада самарадорлик омили бўлаётир.\nДарс жараёнлари компьютер ҳамда мультимедиа воситалари, инновацион, илғор педагогик технологиялар кенг қўлланилган ҳолда олиб борилаётгани тингловчиларнинг стратегик ва тактик жиҳатдан малакасини ошириш, мураккаб вазиятларда ҳам тезкор ҳамда аниқ қарорлар қабул қилиш лаёқатини кучайтиришда муҳим омил бўлмоқда. Зарур инвентар ва тренажёр воситалари билан жиҳозланган спорт зали, гимнастика шаҳарчаси, минифутбол, волейбол ва баскетбол майдонлари, теннис корти тингловчилар ихтиёрида.\n— Мана шундай нуфузли олий ҳарбий таълим муассасасини битирганимдан фахрланаман, — дейди майор Шавкат Абдураҳимов. — Бу ерда амалий ва назарий билимларимизни янада мустаҳкамлаб, илғор тажрибаларни ўргандик. Бунга муносиб бўлиб, Ватанимиз олдидаги фарзандлик бурчимизни сидқидилдан адо этиш, тинчлик ва осойишталигимизни кўз қорачиғидек асраб-авайлаш зиммамиздаги улкан масъулият эканлигини теран ҳис қиламиз.\nМазкур рукндаги бошқа мақолалар: « Сизга таъзим нуронийлар\tМаҳалла институти: фуқаролик жамиятининг муҳим асоси »


23 январ 2021, Тошкент вақти: 16:10\nТельман Гдлян ўнгдан биринчи. 1991 йилдаги сурат.\nЎзбекистондаги "Ëшлар" телеканали 5 сентябрь куни “Куч адолатда” деган ҳужжатли фильмни намойиш қилди. Фильмда марҳум президент Ислом Каримов Ўзбекистонда “пахта иши”, деб аталган “Гдлян-Иванов қатағонига нуқта қўйган қаҳрамон" сифатида кўрсатилди.\nОзодлик 7 сентябрь куни 1983 йилдан 1989 йилгача “Пахта иши” бўйича Ўзбекистонда СССР прокуратурасининг махсус тергов гуруҳига раҳбарлик қилган Тельман Гдлян билан суҳбатлашди.\nГдлянга кўра¸ “Каримов Совет давридаги “пахта иши “ доирасидаги терговга қарши бирор бир ҳаракат қилмаган ва уни қаҳрамон қилиш ҳаракатида бўлганлар ғирт ëлғон гапиришмоқда”.\nТельман Гдлян билан суҳбат\n1988 йили “Пахта иши” оқибатлари ҳақида қатор мақолалар эълон қилган журналист Анвар Усмоновнинг айтишича¸ “Пахта иши” масаласини СССР халқ депутати¸ ҳозирда марҳум Аҳмаджон Мухторов ҳаммадан олдин кўтариб чиққан:\n- Аҳмаджон Мухторов СССР халқ депутатлари съезди минбаридан туриб Гдлян-Ивановлар амалга оширган қатағон ҳақида тўрт марта гапирган эди. Залда ўша пайтда Қашқадарëдан депутат бўлган Ислом Каримов ҳам бор эди ¸ аммо у киши бирор марта шу масала ҳақида минбардан гапирмаган¸ дейди Усмонов.\nСуҳбатдошга кўра¸ 1983 йили Ўзбекистонда бошланган “Пахта иши” доирасида “йўл қўйилган бедодликлар” 1989 йил майида СССР прокуратураси тарафидан кўриб чиқилган:\n- СССР президенти Михаил Горбачев ташаббуси билан ўтказилган бу тафтиш ортидан “Ўзбекистонда қонунчиликка зид тарзда тергов юритган” Тельман Гдлян ва Николай Ивановлар прокуратура тизимидан бўшатилган ва уларнинг бедодлиги асосида ноҳақ қамалганлар иши қайтадан кўриш борасида кўрсатма бўлган эди. Яна такрорлайман Каримов айнан бу масалада қахрамон эмас. СССР тарқаб, Кремлда қизил байроқ туширилганидан кейин 1992 йилнинг 25 декабрида Каримов Ўзбекистон қамоқларида жазо ўтаëтган “Пахта иши”фигурантларини амнистия қилиш бўйича қарор чиқарди. Бунга мажбур бўлди десак ҳам бўлади. Бошқа тарафдан Каримов муқобил сайлов олдидан ўзига реклама сифатида ҳам шундан фойдаланди¸ дейди Усмонов.\n1983 йилдан 1989 йилгача “Пахта иши”бўйича Ўзбекистонда СССР прокуратурасининг махсус тергов гуруҳига раҳбарлик қилган Тельман Гдлян "ўтмишдаги воқеаларни соҳталаштириб қаҳрамон ясаганларни виждонсиз ва тубан одамлар”, дея баҳолади.\n- СССР ағдарилганидан кейин Ўзбекистонда юзага келган тизим “пахта ишидаги қийноқлар” мавзусини ўзини реклама қилиш мақсадида унумли қўллаб келди¸ дейди суҳбатдош.\nКаримовни ўзи ëки яқинлари “Пахта ишига” қайсидир маънода дахлдор бўлганми, деб савол бердик ўтган асрнинг "афсонавий" терговчисига:\n- Ўлган одамнинг ортидан тош отилмайди. Шу боис сукут қиламан. Терговни ўтказганлар яхши билади. Жуда яхши билади. Кўп нарсалар бўлган. Жуда кўп гаплар бўлган. Аввало Ўзбекистон тарафи мен порахўрликда айблаган кишиларни мени талатишга ташлаади. Мен бунга лойиқ эмасман. Яна бир гап: булар "Гдлян-Иванов 27 минг кишии қамади", деяпти. Бу энди пасткашлик. Биз пахта ишини эмас коррупцияни тафтиш қилдик ва бор йўғи 64 кишини қамоққа олдик. Қолганлар тақдири эса ҳозир минбардан туриб Гдлян ва Ивановларни ëмонлаëтган ярамаслар виждонига ҳавола¸ дейди суҳбатдош.\nГдлян: Каримов мен учун қахрамон эмас\nТельман Гдлян бундан 8 йил олдин Каримов ҳақида Озодликка айтган гапини яна такрорлаш истагини билдирди:\n- Ўша гапни яна такрорлайман. Мустақиллик порахўр элитага янги чексиз чегарасиз ўғирлаш имконини берди. Ўғривачча ва порахўрни элита дейишга тилим ҳам бормайди. Тасодифан ҳокимият тепасида бўлган гуруҳ ўз халқини талашни бошлаб юборди. Улар Совет даврида чемоданлаб ўғирлашган бўлса¸ ҳозир вагонлаб пул ўғирлашмоқда. Бундан халққа енгил бўлдими? Ўзларинимнг қонунсизлигини бекитиш учун улар узоқ чалинадиган “Гдлян-Иванов айбдор” деган нағмани ўйлаб топишди. Мен сиз билан гаплашганимдан кўпроқ нарсани биламан. Гапнинг қисқаси - Каримов ҳеч қачон мен учун қахрамон бўлмаган¸ дейди Тельман Гдлян Озодлик билан суҳбатда.\n1989 йилда собиқ СССР Бош прокуратураси тергов бошқармасини бошқарган Виктор Илюхин Ўзбекистонда Тельман Гдлян ва Николай Иванов олиб борган “Пахта иши”га қарши чиққан эди.\nКейинчалик Илюхин Гдлян-Иванов гуруҳини порахўрлик ва бегуноҳ ўзбекларни ноҳақ қамаганликда айблаб, уларга қарши жиноий иш қўзғатган\nЎша даврни эслаган журналист Анвар Усмонов “Пахта иши” хўлу қуруқ баравар ëнган қатағон эканига эътибор қаратди:\n- Майли юқорида турганлар қўшиб ëзиш билан шуғулланган бўлиши мумкин¸ лекин оддий бригадирлар¸ колхозчилар айбсиз айбдор қилинди¸ таланди¸ қийноққа солинди¸ ўз жонига қасд қилишга мажбур қилинди. Бу бедодлик ўз навбатида Аҳмаджон Мухторов каби депутатлар қаршилигини уйғотди¸ дейди суҳбатдош.\n“Пахта иши” ҳақида\n1983 йилнинг февралида СССР нинг олий раҳбарий органи - КПСС МК Сиëсий бюроси “Ўзбекистон пахта саноатидаги суъистеъмолликлар” ҳақида қарор қабул қилди.\nБу қарор ортидан СССР прокуратураси Тельман Гдлян ва Николай Иванов бошчилигидаги тергов комиссиясини Ўзбекистонга юборди. 1983 йилда Ўзбекистон раҳбари Шароф Рашидов оламдан ўтди. Ўзбекистондаги “Пахта иши” СССР Давлат хавфсизлик қўмитаси (КГБ) назоратига ўтди. Бу иш асосида Брежневнинг куëви Юрий Чурбанов, Ўзбекистоннинг Рашидовдан кейинги раҳбари Иномжон Усмонхўжаев¸ Марказқўм котиблари Раъно Абдуллаева¸ Оқилжон Салимов¸ Эрежеб Айтмуродовлар қамоққа олинди.\nШунингдек, Фарғона¸ Наманган¸ Тошкент¸ Сурхондарë ва Қорақалпғистондаги биринчи раҳбарлар устидан жиноят иши очилиб узоқ муддатга Озодликдан маҳрум қилинди.\nТарихга “Ўзбеклар иши”¸ “Пахта иши” деган номлар билан кирган бу жараëн ëзувчи Георгий Вайнер ва Леонид Словинларнинг “Ойнинг қоронғу тарафида”, деган романида батафсил тасвирланган.\n1988 йилда ўзбек киночиси Элëр Эшмуҳаммедов “Пахта иши” ҳақида “Шок” деган бадиий фильмни суратга олди.\nФильм финалида одамларни ҳақсиз қаматган раҳбарнинг пировардида адолат пешвоси бўлгани кўрсатилади.


ҚОИДАГА РИОЯ — ЎЗИНГГА ҲИМОЯ! - Ўзбекистон овози газетаси\nЯқинда телевизор орқали Республика Маънавият ва маърифат марказида Истиқлолнинг 29 йиллигига бағишлаб ўтказилган тадбирда марказ раҳбари, сенатор, таниқли шоир Минҳожиддин Мирзонинг бир мулоҳазаси шифокор сифатида мени чуқур ўйга толдирди. “Карантин қоидаларига риоя этиш билан, биз ўзимизни, оиламиз ва яқинларимизни, азиз ва мўътабар ватанимизни вирусдан ҳимоя қиламиз”, деди. Хўш, биз катталар “риоя ва ҳимоя” тушунчаларини қанчалик англаймиз? Уларни фарзандларимизга қай даражада тушунтира оляпмиз?\nБизни ўраб турган муҳитдаги ҳамма нарса – воқеалар, одамлар, улар билан боғлиқ қувонч ва ташвишлар онгу шууримизда, руҳиятимизда ўз изини қолдиради. Коронавирусдан ҳимояланиш ҳақида Жаҳон соғлиқни сақлаш ташкилоти ва бутун дунёдаги олимлар ҳамда шифокорларнинг тавсиялари асосан бир хил. Унга амал қилиш қийин эмас.\nБу вирусдан ҳимояланишнинг 3 та энг муҳим усули мавжуд бўлиб, ҳар бир оила уни ўзининг олтин қоидасига айлантириши зарур:\n1) қўлларни доимий равишда, тез-тез совунлаб ювиш, айниқса, кўчадан келганда биринчи навбатда қўлни совунлаб ювиш шарт;\n2) кўчага ниқобсиз чиқиш мумкин эмаслигини катта-ю кичик бирдек англаши;\n3) кўчада, транспортда, бозор ва дўконларда оралиқ масофа сақланиши шарт.\nҲар бир оила тартиб-интизомга, соғлом турмуш тарзига қатъий амал қилиши шарт.\nТиббий ниқобни бир ҳафталаб тутиб юрганлар ҳам учраяпти. Уни ҳар 2 соатда алмаштириш керак. Ниқоб тақилганида вирус юқиш даражаси 80 фоизга камайиши аниқ.\nШу 3 та тавсияга қунт билан амал қилинса, вирус юқтирилганда ҳам таъсири камроқ бўлади ва касаллик енгил кечади. Бу жараёнда вирусни даволаш ҳам нисбатан осон, энг муҳими, асорати камроқ бўлади.\nТўғри, коронавирус болаларда аксарият ҳолларда енгилроқ кечади. Лекин, бу фикр хотиржамликка асос бўлмайди. Томоқ оғриғи, йўтал, бурун оқиши ва аксириш билан кечади. Болаларда коронавирус жуда камдан-кам ҳолларда гастроинтестинал шаклда – кўнгил айниши, қусиш, қорин оғриғи, диарея каби белгилар билан кечиши мумкин.\nКўпчилик ҳамюртларимизни “Антитаначаларни аниқлаш учун қайси тест тури энг информатив ҳисобланади — лабораторияда тест таҳлилими ёки экспресс-тестларми?”, деган савол қизиқтиради. Бир ҳақиқатни очиқ айтиш керак, ҳеч бир тест 100 фоиз аниқликни таъминламайди.\nҲозирги вақтда антитаначаларни аниқлашда энг информатив тест — ИХЛТ усули ҳисобланади. Қўллаш қоидаларига тўлиқ риоя қилинганда экспресс-тестлар ҳам аниқ жавоб беради.\nҚуйидаги белгилар сезилганида албатта стационар шароитида даволаниш шарт. Аввало, кучли ҳансираш, яъни ҳаво етмаётганлигини сезганда. Одатда, нафас олиш частотаси беморнинг тинч ҳолатида дақиқасига 22 ва ундан юқори бўлиши, тана ҳарорати 39 даража ва ундан юқори бўлиб, иситмани туширувчи дори воситаларининг таъсири сезилмаганида; қоннинг кислород билан таъминланиши 90 фоиздан паст бўлиши (бу кўрсаткич пульсоксиметр ёрдамида аниқланади); қон босимининг тушиб кетиши ёки кескин кўтарилиб кетиши (90 дан паст ёки 220 дан юқори); юрак уришининг тезлашиши — пульс дақиқасига 130 ва ундан юқори бўлиши; беморда англаш даражаларининг пасайиши каби ҳолатлар оғир симптомларнинг мавжудлиги, яъни, чидаб бўлмайдиган оғриқлар, жумладан, бош оғриқлари, тўхтамасдан қайт қилиш ва интенсив диарея ҳолатларида зудлик билан шифокорга мурожаат қилиб, бемор стационарга юборилиши лозим.\nҚўшимча хавф омиллари: ёши 60 ва ундан юқори, ёндош касалликлар — диабет, гипертония, юрак хасталиклари, ўпка ва буйраклар сурункали касалликлари, онкологик касалликлар ва иммунитетнинг пастлиги шулар жумласидан.\nТаҳлиллар шуни кўрсатдики, болалар ва ўсмирларнинг мазкур вирусни юқтириб олиш эҳтимоли катталарникига ўхшаб кетади. Шунинг учун болалар ҳам худди катталар сингари бир хил санитария гигиена ва хавфсизлик қоидаларига, қўлларни совунлаб ювиш, ниқоб тақиш, одам гавжум жойларга бормаслик, ижтимоий масофани сақлаш талабларига риоя қилишлари керак.\nБолаларда коронавирус келтириб чиқарадиган Covid-19 касаллиги кўпчилик ҳолатларда енгил ёки клиник белгиларсиз (симптомларсиз) кечса ҳам улар ушбу вируснинг асосий тарқатувчиларидан бири бўлишлари, аҳоли ўртасида касалликнинг кўпайишига сабабчи бўлишлари мумкин.\nКўпгина давлатлар олимлари изланишлари натижаларига кўра, коронавирус симптомлари бор болалар организмларида вирус 20 кун давомида, симптомсиз кечадиган болаларда эса 14 кун давомида бошқалар учун хавф солиб туради. Бинобарин, улар шу оралиқда ўзлари билмаган ҳолда атрофдагилар учун вирус ташувчилар бўлиши мумкин. Мазкур таҳлиллар натижасига кўра, Корея давлатида кўплаб ота-оналар ва ўқитувчилар касалликни болалардан юқтирганликлари аниқланган. Демак, пандемия тарқалишининг олдини олиш учун болалар қатнайдиган ўқув масканлари ва мактабгача таълим муассасаларида тиббий ҳамда санитар эпидемиологик назоратни кучайтириш ҳамда карантин қоидаларига қатъий амал қилиниши мақсадга мувофиқдир.\nҲар куни истеъмол қилиш зарур бўлган энг муҳим маҳсулотлардан биринчиси олмадир. У антиоксидант хусусиятларга эга табиий кимёвий моддаларга жуда бой. Бундан ташқари, у саратоннинг баъзи бир турлари ва юрак-қон томир касалликларининг олдини олишда самарали таъсир кўрсатади.\nИккинчиси, сабзи моддалар алмашинуви тизимига ижобий таъсир кўрсатиб, ичак фаолиятини ҳам фаоллаштиради. Учинчиси, грек ёнғоқлари қон босими ва холестерин миқдорини барқарорлаштиради. Парҳезшунос мутахассисларнинг фикрича, юқоридаги уч маҳсулот организм ҳужайраларини табиий тикловчилар бўлиб, шунингдек, улар очлик ҳиссини йўқотади, организмни керакли витаминлар ва антиоксидантлар билан таъминлайди. Бундан ташқари, сабзи ва ёнғоқни йилнинг исталган даврида бемалол истеъмол қилиш мумкин.\nИммунитет сустлашганидан дарак берувчи аломатларга доимий равишда эътиборли бўлишимиз шарт.\nДоимий ҳолсизлик ва чарчоқ, инсон кечаси мириқиб ухлаб ҳам тонгда ўзини ҳорғин сезса, бу иммун тизимининг ҳаддан ташқари катта куч билан ишлаётганидан дарак беради. Агар тана ҳарорати доимий 37°С атрофида бўлса, катта эҳтимол билан сизда аутоиммун касалликлари пайдо бўлаётганини билдиради. Уйқусизлик, бошнинг қаттиқ давомли оғриши ҳам шу хавфдан дарак беради. Чунки бир қатор иммунитет тизими касалликларида мияга қон узатилиши ёмонлашади. Организмнинг ҳимоя қатлами ҳисобланмиш тери ўз кўриниши билан бутун иммун тизими фаолияти сифатини намоён этиши мумкин. Қичишиш, тошма ва доимий такрорланувчи яллиғланиш ҳам иммунитет пасайиб бораётганлигининг белгисидир. Шунингдек, бўғимлардаги оғриқ, сочларнинг сийраклашишига ҳам сабаб бўлади.\nКоронавирус инфекциясини фоизлар нисбатида оладиган бўлсак, энг кўп қуйидаги белгилар учрайди:\n90 фоиз ҳолатларда — тана ҳарорати кўтарилиши;\n80 фоиз ҳолатда — йўтал (қуруқ ёки кам миқдорда балғам билан);\n55 фоиз ҳолатда — ҳансираш;\n44 фоиз ҳолатда — тез чарчаш;\n20 фоиздан кам ҳолларда — кўкрак қафасида нохушлик ҳисси, миалгия, ҳушнинг бузилиши, бош оғриши, қон тупуриш, диарея, кўнгил айниши, қусиш, юрак уриб кетиши, томоқда оғриқ, бурун битиши, ҳид ва таъм сезгисининг пасайиши;\n2-11 фоиз ҳолатларда — коньюктивит белгилари.\nКасалланишнинг 6-8 кунларига келиб ҳансираш кучаяди, нафас олишнинг оғирлашиши юзага келади. Кексаларда касаллик атипик кўринишда, яъни, ҳарорат кўтарилиши, йўтал, ҳансираш каби белгиларсиз кечиши ҳам мумкин. Кузатилиши мумкин бўлган белгиларга делирий, тушкунлик, ҳолсизлик, конъюнктивит, васваса, тахикардия ёки АҚБнинг пасайиши киради.\nДаволаниш жараёнидан кейин ҳолсизлик бўлиши табиий ҳолат. Чунки касаллик енгил кечса, асорати қолади. Баъзиларда ўпканинг шикастланиши, ёки фиброз кузатилади, яъни нормал тўқима ўрнини бириктирувчи тўқима эгаллайди. Шунинг учун уй шароитида ёки амбулатор шароитда реабилитация жараёнини олиб бориш керак.\nРеабилитация жараёнини нафас машқларидан бошлаш ўринли бўлади. Кунига 10-15 дақиқадан бошлаб секин-аста кўпайтирилади. Жисмоний куч талаб қилувчи ишларга тўлиқ тузалмагунча ўтиш тавсия этилмайди. Дорилар фақат шифокор тавсиясига кўра қабул қилинади.\nКасалликдан тузалган кишига дармон дорига бой озиқ – овқатлар, кўпроқ сабзавот ва мевалар бериш, бадантарбия ва нафас машқлари билан шуғуллантириш, меҳнат қилиш ҳамда дам олиш тартибини сақлаш, кўпрок очиқ ҳавода бўлишни таъминлаш зарур.\nБуюк аллома Ибн Сино бобомиз, “бадан тарбия билан машғул бўлинса, ҳеч қандай дори-дармонга зарурат қолмайди, бунинг учун муайян бир тартибга риоя қилмоқ ҳам шарт”, деганида, минг карра ҳақ эди. Бадан тарбиядан ташқари вибрацион массаж ҳам анча ёрдам беради. Бу қийин эмас. Қўлларимиз билан ўпканинг пастки бўлагидан юқорига қараб секин-аста, юмшоқ уриб чиқамиз. Натижада, ўпкадаги ҳолат енгиллашади.\nКўпчилик саросимага берилиб, ўзига компьютер томографияси, осма укол, антибиотиклар ва шунга ўхшаган зарур бўлмаган даво чораларини қўлламокда. Бу чоралар нафақат зарур эмас, балки инсон организмига жуда катта зарар етказиши ҳам мумкин.\nCOVID 19 га топширилган таҳлилларнинг манфий ёки мусбат чиқиши касаллик оғир ёки енгил кечишини белгиламайди. Ҳозирги эпидемиологик ҳолатда, тана ҳароратининг кўтарилиши, ўпкада ўзгаришлар бўладиган бўлса, шифокор бундай беморни коронавирусли бемор сифатида даволайди ва шундай даволаши шарт. Ковиднинг олдини олиш ва унинг енгил шаклини даволаш учун ҳар қандай осма уколлар, антибиотиклар, гормонал препаратлар (дексаметазон), антикоагулянтлар ва антиагрегантлар (курантил, ксарелта ва х.к.), иммуномодуляторлар (анаферон, кагоцел, циклоферон, полиоксидоний, иммун-5 ва бошқа иммунлар ва феронлар…)ни шифокор тавсиясисиз қўллаш бутунлай ман қилинади. Агар бемор ўзини таваккал қилиб даволашни бошласа ва тавсия этилмаган дорилардан фойдаланса, ўз ҳолатини «енгил шакл»дан «ўрта оғир» ёки «оғир шакл»га ўтказиб қўйиш хавфи туғилади.\nИнсоннинг ички хотиржамлиги ва шифокорларга ҳамда ўз танаси, иммунитети кучига бўлган ишончи бу касаллик билан курашишда энг асосий воситадир.\nСамарқанд давлат тиббиёт институти ректори, тиббиёт фанлари доктори, профессор Жасур Ризаев шундай дейди:\n– Кутилмаганда келган коронавирус фақат тиббиёт ходимларини эмас, балки инсониятни шошириб қўйди. Одамлар энг бебаҳо хазина соғлиқ эканлигини, инсоннинг жамиятдаги фаолияти, турмушдаги ҳаловати ва саодати саломатлик билан чамбарчас боғлиқлигини янада чуқурроқ англади. Тараққиёт гарови бўлган жуда катта инвестиция лойиҳалари, бунёдкорлик ишлари тўхтаб қолди. Одамларнинг яшаш тарзи бутунлай ўзгарди. Ер юзи аҳолиси янги шароитга мослашмоқда. Тўғри, коронавирус замонавий тиббиёт учун янги инфекция эмас. Унинг устида кўплаб тадқиқотлар қилинган. Вирус бугунги кунда мураккаб модификацияга учраб, пандемия шароитини келтириб чиқарди. Инсоният зиддиятли синовларга дуч келди. Мамлакатимизда коронавирусга қарши кураш тўғри йўлга қўйилгани учун ҳам касаллик кўрсаткичи бошқа давлатларга қараганда юқори эмас. Лекин, инфекция хавфи биздан узоқлашмади, демак, доимо ҳушёр бўлишимиз шарт. Карантин ўзига хос тажриба ва синов мактаби бўлди, даволаш усуллари доимий равишда такомиллашиб бормоқда. Шу вақтга қадар Самарқанд давлат тиббиёт институти томонидан 400 дан ортиқ захира шифокорлар тайёрланди. Институтда Covid-19 бўйича 1835 нафар тиббиёт ходими ўқитилди. Бундан ташқари, профессор-олимларимиз иштирокида ҳар куни вилоят юқумли касалликлар шифохонаси мутахассислари билан онлайн тартибда беморлар ҳолатининг мукаммал таҳлили ўрганилиб, керакли маслаҳат ва тавсиялар ташкил қилиняпти. Бугун Самарқанд вилоятида жами 10 000 гача беморни қабул қилиш учун захира ўринлари яратилган. Захира ўринлари хусусий клиникалар, меҳмонхоналар, санаторий ва олий таълим муассасалари ётоқхоналарида шакллантирилди. Янада ҳушёрликни ошириш ва вирус ҳақида бирламчи тушунчани бериш мақсадида Самарқанд давлат тиббиёт институти мутахассислари томонидан махсус қўлланма ва буклетлар тайёрланиб, аҳоли ҳамда шифокорларга тарқатилди.\nШу ўринда эпидемиологик вазият вақтида Самарқанд тиббиёт институти профессор ўқитувчилари, шифокорлари ва талабалари ҳам фидокорона меҳнат қилаётганларини айтиб ўтмоқчиман. Биринчи навбатда, Самарқанд, Жиззах, Навоий, Қашқадарё, Сурхондарё вилоятлари кесимида мингдан ортиқ тиббиёт ходимларини коронавирусга қарши кураш доирасида қайта тайёрлашга ёрдам бердик. Институтнинг тажрибали шифокор-олимларидан иборат махсус гуруҳ жойларга чиқиб, тиббиёт ходимлари учун семинарлар ўтказди. Албатта, Соғлиқни сақлаш вазирлиги томонидан ҳам ишлар тўғри йўлга қўйилганини алоҳида таъкидлаш керак. Очиғини айтамиз, беморлар барча ерда бир хил даволанмоқда. Пойтахтдаги Вирусология илмий-текшириш институтида ҳам, чекка ҳудудларда ҳам малакали тиббий хизмат ва қулай шароитлар яратилган. Даволаш жараёнида бериладиган тавсияларни ишлаб чиқишда ҳам Самарқанд давлат тиббиёт институти профессор-ўқитувчилари фаол иштирок этишди. Беморларни даволаш учун энг муҳим тизимлардан бири – бирламчи даволаш муассасалари ҳисобланган поликлиникалар. Чунки одам касал бўлса, биринчи бўлиб поликлиникага мурожаат қилади. Мана шу тизимга кўмаклашиш мақсадида институтимиз профессор-ўқитувчилари томонидан бепул онлайн-поликлиника ташкил этилди.\nШунингдек, мамлакатмизда биринчилардан бўлиб Самарқанд давлат тиббиёт институтида профессор ўқитувчилар ва ташаббускор ёшлардан иборат Сall-center ташкил этилди. Сall-center ишга тушгандан буён аҳоли томонидан 5000 дан ортиқ тиббиётга оид мурожаатлар келиб тушди. Шунинг баробарида институтнинг 1-клиникаси ҳудудида ташкил этилган “Онлайн поликлиника” ҳам юртдошларимизнинг оғирини енгил қилмоқда. Яъни, пандемия шароитида «Уйда қолинг!» шиори остида аҳолига масофадан туриб керакли маслаҳат ва тавсияларни бериб бормоқда. Мурожаат қилувчиларни керакли мутахассисларга йўналтириш орқали аҳолига сифатли тиббий хизмат кўрсатмоқда.\nБу ҳақда онлайн поликлиника мудираси, тиббиёт фанлари номзоди, доцент Шоира Ҳусинова батафсил маълумот берди:\n— Мазкур поликлиникада тиббий хизматни замон талаблари даражасида ташкил этиш учун фақат умумий амалиёт шифокорлари эмас, балки кардиолог, невропотолог, эндокринолог, лор, акушер-гинеколог каби малакали профессор-ўқитувчилардан иборат мутахассислар гуруҳи ҳам жалб қилинган. «Онлайн поликлиника» аҳолига беминнат тиббий хизмат кўрсатмоқда. Айни вақтда онлайн поликлиника хизматидан хорижда бўлиб турган ёрдамга муҳтож юртдошларимиз ҳам фойдаланмоқда. Аслида марказни ташкил этишдан мақсад аҳолига тиббий масалалар бўйича тавсиялар бериш, мурожаат қилувчиларни тўғри йўналтириш, зарур тиббиёт муассасалари билан тиббий маслаҳатга муҳтож кишилар ўртасида координацияни ташкил қилишдан иборат. Аҳолини кўпроқ коронавирус билан боғлиқ ҳолатлар қизиқтирмоқда. Айниқса, “Коронавирусга тестни қаерда топширса бўлади, коронавирус белгилари нималарда кўринади, беморни шифохонага олиб боришда қандай йўл тутишимиз керак?”, деган саволлар беҳисоб. Албатта, бу ерда меҳнат қилаётган барча кўнгиллилар ўз ихтиёри билан фаолият олиб боришади, уларга маош тўланмайди. Яна бир фикрни айтиб ўтмоқчиман, “онлайн-поликлиника”ларда ишлаш бўлажак шифокорлар учун бемор билан мулоқот этикасини ўргатадиган ўзига хос мактаб вазифасини ҳам ўтамоқда.Энг муҳими, ёшларимиз ўз устида мустақил ишлашни ҳам ўрганмоқда.\nШунингдек, вилоят Ёшлар маркази ташаббуси билан 100 нафардан ортиқ ёшлар волонтёрлик ҳаракатларига жалб қилинди. Улар шаҳар ва туманлардаги тез тиббий ёрдам хизматларида, колл-марказларда ва онлайн поликлиникаларда хизмат қиляпти. Самарқанд вилоятида кенг кўламда қўлланган яна бир тажриба ҳақида ҳам албатта тўхталиб ўтиш жоиз. «103» телефон рақами орқали ҳарорати кўтарилганини маълум қилган беморлар ҳар қандай ҳолатда зудлик билан провизор госпиталга жойлаштириляпти. Мазкур госпитал Самарқанд шаҳридаги «Регистон» меҳмонхонасида ташкил қилинган бўлиб, вилоят ҳокимлиги ташаббуси билан унга 11 та мобиль тез ёрдам бригадаси бириктирилди. Госпиталнинг аҳамиятли томони шундаки, ҳарорати бўлган бемор уч кунгача сақлаб турилади. Уларга биринчи тиббий ёрдам кўрсатилади, Covid–19га таҳлил олинади. Уч маҳал овқат ва бирламчи дори-дармонлар билан таъминланади. Беморнинг ҳолати тезда ижобий томонга ўзгариб, касаллик аломатлари кузатилмаса, уйига жавоб берилади. Енгил ҳолатдагилар эса доимий назоратда бўлиши учун махсус ташкил қилинган шифохоналарга жойлаштирилиб, кузатувга олинади. Касаллик белгилари аломатсиз кечаётган беморларга ҳам уйига жавоб берилиб, уларнинг изоляцияси таъминланмоқда. Шу билан биргаликда, улар оилавий ёки ҳудудий поликлиникалар томонидан назоратга олиняпти. Касалликни оғир ёки ўртача шаклда ўтказаётган беморлар вилоят юқумли касалликлар шифохонасига жойлаштирилмоқда. Бу каби провизор госпиталлар Самарқанднинг ўзига хос тажрибаси ҳисобланиб, яхши самара бермоқда.\nЎз навбатида Миллий гвардия ва ИИБ бошқармалари уй карантинларини ташкил қилишда, карантин чора-тадбирларини амалга оширишда вилоят ҳокимлиги, Миллий гвардия ва ички ишлар ходимлари шифокорлар билан бир қаторда сидқидилдан меҳнат қилишмоқда. ДСЭНМ, фавқулодда вазиятлар ҳамда мудофаа бошқармалари ҳам вилоятда эпидемиологик текширув ва эпидемиологик назорат, кўча ва катта объектларда дезинфекция ишларини самарали олиб боряпти. Коронавирус халқимизнинг бирлиги ва бирдамлигини, билим ва фидойилигини синовдан ўтказмоқда. Ишончимиз комил, аҳиллик, карантин талабларига қатъий амал қилиш билан бу синовдан муваффақиятли ўтамиз.\nСамарқанд давлат тиббиёт институти доценти, тиббиёт фанлари номзоди.